Enpresa eta enpresaburua | Economía | Xuletas, chuletas para exámenes, apuntes y trabajos\nEnpresa eta enpresaburua\nEscrito el 23 de Abril de 2018 en vasco con un tamaño de 6,88 KB\nGIZA BALIABIDEEN KUDEAKETAGiza baliabideak edo giza kapitala: enpresek lanerako dituzten indarrak dira, enpresa antolakuntza osatzen duten pertsonak eta pertsona horiek dituzten gaitasun profesionalak dira.\nEnpresen bereizgarri dira, bestelakotasuna, eta lehia-abantailaren iturria ere badira. Giza baliabideen kudeaketak indar hori ez du administratzen enpresako beste faktore batzuk bezala. Enpresa bateko giza baliabideen arloak enpresako langileek zer gaitasun, ahalmen eta trebetasun dituzte jakin behar du, eta beharrezkoa bada, gaitasun horiek handitu eta hobetu behar ditu, prestakuntza eta ikaskuntza ekintzen bitartez. Enpresak funtsa bideratzen ditu eta ahalegina egiten du bere giza baliabideak indartzeko, hau da giza kapitalean inbertitzen du.\nGiza baliabideen arloa enpresak helburu hauek lortzeko jarduten duten pertsonek osatzen dute: 1. Enpresak behar dituen pertsonak hautatzea eta haiei prestakuntza ematea, ahalik ondoen egokitu daitezen dagokien lanpostura, bai eta enpresan gerta daitekeen aldaketetara ere. 2. Langileei beren lana egiteko behar dituzten baliabideak eskura jartzea, eta komunikazio kanal egokienak zehaztea. 3. Langileak bere premiak bete ditzan ahalegintzea. Langileak enpresarentzat lan egiten duen aldi berean, bere helburuak ere erdiestea. Izan ere, helburu horiek lortzen baditu, langileak motibazio handiagoa izango du, eta bere lanaren azken emaitza askoz hobea izango da.\nLangileen antolakuntza eta plangintza: Sartzen dira enpresako plantillaren antolakuntza, lanpostuen deskripzioa eta lan indarren premia berrien plangintza.\nBiltzea: Enpresako lanpostu baterako izangai egokiak erakartzea xede duten prozeduren multzoa da. Enpresa barnekoa nahiz enpresaz kanpokoa izan daiteke.\nHautaketa: Zenbait hautaketa-\nProba egin ondoren, bildutako hautagaietatik bat aukeratzeari esaten zaio.\nHarrera-planak: Aukeratutako hautagaia enpresan integratzea errazteko eta hura erakundearen balioeneta helburuen parte sentiarazteko egiten diren zenbait jarduera dira.\nKarrerako planak eta lanbidean gora egitea: Langileen garapena Karrerao planen bitartez ezar daiteke. Karrerako plana pertsonek esperientzia lortzea helburu duen programa bat da, langileak erakundearen egituran gora egin ahal izateko adinako esperientzia lor dezan.\nPrestakuntza:Langileak dituen gaitasunak eta lanpostuak eskatzen dituenak bat ez etortzeak dakartzan arazoak konpontzea du xede. Horrez gain, enpresako langileak inguruan gertatzen diren aldaketetara egokitzeko aukera ematen du.\nJardunaren ebaluazioa: Pertsonaren errendimendua eta pertsona horrek betetzen duen lanpostuak eskatutakoa alderatzeko aukera ematen du.\nLaneko giroa eta gogobetetzea: Beharrezkoa da langileak erakundean zer gogobetetze maila duen hautematea eta pozik ez egoteko zer arrazoi dituen jakitea, zuzentzeko neurriak hartzeko.\nLangileen administrazioa: Kudeaketa egoki baterako egin behar diren administrazio izapide eta prozesu guztiez arduratzen da.\nLan harremanak: Enpresaren eta langileen arteko komunikazioa sustatzea da, bien arteko bitartekarien bidez, sindikatuetako ordezkarien bidez.\nLaneko arriskuen prebentzioa: prebentziorako eta babeserako neurriak ezarri aurretik, lan egiteko baldintzak eta lanpostu horrekin lotuta dauden arriskuak aztertu behar dira.


Web @eu Archives - Page 28 of 36 - Ba da beste modu bat | Laboral Kutxa Blog\nAutonomoentzako laguntzak eta dirulaguntzak\nArgitaratua 12 maiatza, 2015\nLABORAL Kutxan badakigu gure Pro bezeroek —profesionalek nahiz autonomoek— premia bereziak dituztela, eta ez finantza eta kontabilitate arloan bakarrik, baita aholkularitzari dagokionez ere. Esate baterako, beren negoziorako zer laguntza eta dirulaguntza mota eskura dezaketen…\nAurtengo udaberrian ordaindu txartelarekin eta irabazi iPad Mini bat\nArgitaratua 7 maiatza, 2015\nUdaberrian kalera irteteko gogo handiagoa izaten duzu? Goizez jaikitzea ere errazagoa izaten da, lehen orduko eguzkiaren argia ikusteak ematen duen energia dela eta. Zuentzat askorentzat armairuko arropak berritzeko, berritze-proiektu txikiren bat gauzatzeko, etxea dekoratzeko edo…\nArgitaratua 30 apirila, 2015\nArgitaratua 27 apirila, 2015\nHartu parte LABORAL Kutxa enpresaken laneko esaldien lehiaketan eta irabazi txio batekin erlaxazio sorta\nArgitaratua 22 apirila, 2015\nLan-jardunaldi luze baten ostean deskonektatu beharra izaten duzu? Lasaitasun-une baten bila zabiltza? Ez ezazu gehiago pentsatu, hartu parte laneko esaldien lehiaketan eta irabazi txio bakar batekin merezi duzun atsedena, zeuk aukeratzen duzun lagunarekin. Oraindik…\nDonostiako Maratoi Erdirako 10 dortsal zozkatzen ditugu\nErronkak gogoko dituzu? Egunero korrika egitera irteten zara? Maratoi erdi batean zure indarrak neurtu nahi dituzu? Zure erantzuna baiezkoa bada, Donostiako Maratoi Erdiaren 15. ediziorako zozkatzen ditugun 10 dortsaletako bat irabaz dezakezu. Lasterketa Atletismoko…\nZer egin behar dugu etxean sutea edo ur-ihesa gertatu ondoren?\nArgitaratua 20 apirila, 2015\nNorbere etxea da bakoitzarentzat lekurik seguruena. Gure aterpea da, eta gure familiarena. Horregatik, ezustekoren bat gertatuz gero, etxeko aseguru on bat eta gertatutakoari aurre egiteko mekanismoak izango ditugula jakitea lasaigarria da. Sute edo ur-ihes…


Argiteria hobetu dute Derioko oinezkoen pasabideetan eta bidegurutzeetan - Derio - Aikor.eus\nAikor aldizkaria 2018-11-05 12:30\nZehatz-mehatz, hamar luminaria aldatu dira. Lanak bidegurutze hauetan egin dira: Pagasarri eta Txorierri kaleen artekoan; Euskal Herria eta Mungialde kaleen artekoan; Gernikako Arbola kalearen eta Mikel Deuna plazaren artekoan; Bestorrene eta Mungialde kaleen artekoan; eta Santiago eta Rekalde kaleen artekoan. Eta kale hauetan: Ganburu, 1; Mungialde etorbidea, 16; eta Gernikako Arbola, 1 eta 4.\nHerriko argiak hobetzen jarraitzea Derioko Udalaren lehentasunetariko bat da, horrela, oinezkoen eta ibilgailuen segurtasuna bermatu ahal izateko. Horri lotuta, eta jakinarazitakoaren arabera, apirilean 12 LED argi berritu ziren Entrecalles moduan ezaguna den aldean, eta lanetan 19.500 euro ipini zituzten. Era berean, Euskal Herria eta Pagasarri kaleetan LED argiak dituzten zenbait farola jarri ziren. Oinezkoen pasabideetan eta bidegurutzeetan argiak hobetzea ere egin da lehentasun horren haritik. “Derioztarren segurtasuna handitzen jarraituko dugu. Horretarako, oinezko eta ibilgailu gehien ibiltzen diren guneak aztertu eta hobetuko ditugu”, esan du Esther Apraiz Derioko alkateak.


Langileak » Eskuliburua » Laguntza » Hattrick\n14 717 konektatuta, astea: 10\nLaguntza » Eskuliburua » Langileak\nLangile aproposak kontratatzea ezinbestekoa da zure taldean eta haren garapenean. Agian ez dituzu aulkian izango partidan zehar, baina jokalariekin arituko dira astean zehar, edo bestelako betebeharrak beteko dituzte klubean. Entrenatzaile nagusiaren lana osatuko dute, eta zuretzat, manager gisa, ezinbestekoa izango da taldean langile egokienak edukitzea.\nLangilegoaren eragina eta mailaketa\nLangile bat kontratatzen duzun bakoitzean, haren ekarpena taldean dagoeneko existitzen den ekarpenari gehituko zaio. Ekarpen hori ikusgai izango duzu beti. Baina taldeko estatistika eta ekarpenak dinamikoak direnez, eta faktore anitzek eragiten dienez, zaila da aurreikusten langile bat kontratatzean izango duen eragin zehatza. Ziur izan baina, ondo burutuko dituela lanak. Maila handigoko langileek ekarpen handiagoa egingo diote taldeari. Ekarpen hori lineala da —hau da, maila estra bakoitzak aurrekoaren kopuru bera hobetuko dizu beti. Sail bakoitzean langile bat baino gehiago badituzu, haien ekarpena bateratu egingo da, eta elkartuta ezarriko da. Alegia: 4. mailako teknikari laguntzaile batek, 2. mailako bi teknikari laguntzailek egiten duten ekarpen bera du. Gauzak errazteko, beti ikusgai izango duzu zure langileek taldeari egiten dioten ekarpena, baita kontratatu nahi duzun langileak egingo zukeen balizko ekarpena. Atal honen bukaeran, langileen sailei eta ekarpenei buruzko taula bat daukazu.\nLau langile kontrata ditzakezu guztira. Bi teknikari laguntzaile izan ditzakezu batera. Beste sailetarako, zuzendaritzak langile bakarra kontratatzen utziko dizu.\nKontratatzeak eta kaleratzeak\nLangile bat kontratatzean, kontratuaren luzera aukeratu behar duzu, gutxieneko epea 16 astekoa delarik. Gero eta kontratu luzeagoa, orduan eta txikiagoa astean behineko soldata. Zure asmoak aldatu badira, kontratua eteteko aukera izango duzu, postu hori beste langile batekin betetzeko aukera izanik. Hala eginez gero, soldatan aurreztutakoaren bikoitza ordaindu beharko duzu; beraz, garestia izan daiteke asmoz aldatzea. Horrez gain, ezingo duzu langilea kanporatu ez kontratuaren lehenengo astean ezta ere azkenengo astean. Hori guztiaz gain ez duzu bestelako mugarik aldaketak egiteko garaian.\nKontratu bat eteterako garaian, ordura arte aurreztu duzunaren bikoitza ordaindu beharko diozu langileari kitatze gisa. Adibidez, 13 asteko luzera duen kontratu bat duzu 3. mailako langile batekin, eta 8. astean eten nahi duzu. Ordura arte 4 800 US$ soldata 8 astez ordaindu duzu; denera: 38 400 US$. Dena den, langileari 8 asteko kontratua eskaini izan bazenio, 8 aste horietan 6 000 US$-eko soldata ordaindu izan zenezakeen; orotara: 48 000 US$. 9 600 US$ aurreztu duzu, eta kitatzea 19 200 US$ izango da.\naste 1 2 115 US$ 4 230 US$ 8 460 US$ 16 920 US$ 33 840 US$\n2 aste 2 055 US$ 4 110 US$ 8 220 US$ 16 440 US$ 32 880 US$\n3 aste 1 890 US$ 3 780 US$ 7 560 US$ 15 120 US$ 30 240 US$\n4 aste 1 770 US$ 3 540 US$ 7 080 US$ 14 160 US$ 28 320 US$\n5 aste 1 710 US$ 3 420 US$ 6 840 US$ 13 680 US$ 27 360 US$\n6 aste 1 650 US$ 3 300 US$ 6 600 US$ 13 200 US$ 26 400 US$\n7 aste 1 575 US$ 3 150 US$ 6 300 US$ 12 600 US$ 25 200 US$\n8 aste 1 500 US$ 3 000 US$ 6 000 US$ 12 000 US$ 24 000 US$\n9 aste 1 440 US$ 2 880 US$ 5 760 US$ 11 520 US$ 23 040 US$\n10 aste 1 380 US$ 2 760 US$ 5 520 US$ 11 040 US$ 22 080 US$\n11 aste 1 320 US$ 2 640 US$ 5 280 US$ 10 560 US$ 21 120 US$\n12 aste 1 260 US$ 2 520 US$ 5 040 US$ 10 080 US$ 20 160 US$\n13 aste 1 200 US$ 2 400 US$ 4 800 US$ 9 600 US$ 19 200 US$\n14 aste 1 140 US$ 2 280 US$ 4 560 US$ 9 120 US$ 18 240 US$\n15 aste 1 080 US$ 2 160 US$ 4 320 US$ 8 640 US$ 17 280 US$\n16 aste 1 020 US$ 2 040 US$ 4 080 US$ 8 160 US$ 16 320 US$\nTaldearen entrenamenduaren eraginkortasunari, teknikari laguntzaileak emandako entrenamendu abiadura bonusa gehituko zaio. Ziurtatu, lehenik, entrenatzaile apropos bat duzula, dirua teknikari laguntzaileetan xahutu aurretik. Baina entrenatzaile aproposa baduzu, teknikari laguntzaileak kontratatzea estrategia egokia izan daiteke entrenamenduan oinarrituriko taldeentzat.\nMin hartzeko arriskua\nBonusik ez 40% Bonusik ez\nBonus horrek egungo entrenamenduaren eraginkortasuna biderkatuko du, zure entrenatzaile nagusiaren maila, entrenamenduaren intentsitatea eta egoera fisikoaren entrenamendua kontutan hartuta. Adibide gisa, entrenatzaile on bat baduzu, %100eko entrenamendu intentsitatearekin, eta egoera fisikoa %10ean entrenatuta, honako entrenamendu abiadurak lortuko zenituzke sortze-lan zoragarria daukan 22 urteko jokalari batekin\nTeknikari laguntzaile gabe: 8 aste hurrengo mailara arte.\n5. mailako teknikaria: 7 aste hurrengo mailara arte.\n10. mailako teknikari konbinazioa: 6 aste hurrengo mailara arte.\nAsko jota 2 Teknikari Laguntzaile izan ditzakezu aldi berean. Teknikari Laguntzaile bat baino gehiago badituzu, haien mailak gehitu eta batera emango dizkizugu, bonus bakar moduan. Alegia, 4. mailako Teknikari Laguntzaile batek 2. mailako bi teknikariren ekarpen bera egingo dizu.\nEntrenamenduko eraginez gain, Teknikari Laguntzaileek bi albo efektu dituzte. Sasoia hobetuko dute, baina baita ere min hartzeko arriskua.\nMin hartzeko arriskua partidako min hartzeen batez bestekoaren arabera kalkulatzen da, ez jokalariena, taldeena baizik. Zure taldearen oinarrizko balioa partidako 0,4 lesio dira. 5. mailako Mediku batekin 0,025era murriz dezakezu. Laguntzaile Teknikarien maila bakoitzeko 0,025 areagotuko da min hartzeko arriskua. Hau da, 5. mailako Teknikari Laguntzaile batek partidako 0,525era areagotuko du min hartzeko arriskua (0,15ekoa 5. mailako Mediku batekin), eta 5. mailako bi Teknikari Laguntzailerekin 0,65ekoa izango da min hartzeko arriskua (0,275ekoa 5. mailako Mediku batekin).\nAurretik azaldu bezala, Teknikari Laguntzaileak kontratatzearen aldeko efektua jokalarien sasoi ezkutua hobetzea da. 10 mailako Teknikari Laguntzaileen konbinazioa baduzu, ezkutuko sasoia 0,5 maila areagotuko duzu. Bestela esanda, 5. mailako bi Teknikari Laguntzailek, 5. mailako Teknikari Fisiko baten ekarpenaren erdia emango dizu.\nMedikuek jokalarien fisiko orokorra zaintzen dute. Alegia, lesioak saihesteko neurriak hartuko dituzte, eta min hartuta dauden jokalariak osatuko dituzte. Trebetasun maila ona duen mediku bat kontratatuta, min hartzeko arriskua murriztu, eta mindutako jokalarien osatzea azkartuko duzu.\nBonusik ez 40%\nZure taldeak partida bat jokatzen duen bakoitzean, jokalariek min hartzeko arriskua dute. Mediku bat izateak zure taldearen min hartzeko oinarriko arriskua murriztuko du. 5. mailako Mediku batek partidako 0,4tik 0,025era murriztuko du min hartzeko arriskua, baina kontuan izan beste faktore batzuk -Teknikari Laguntzaileak kontratatzeak, kasu- areagotu egin dezaketela arriskua.\nZure jokalari batek min hartzen badu, Medikuek azkarrago osatzen lagunduko diote. Hattricken, lesiotik osatzeko estimazioa astetan ikus dezakezu (astebete behar duela osatzeko, bi aste, hiru...). Osatuz joango da jokalarien eguneraketa bakoitzean, %90eko osasunera iritsi arte (zaurituta egon arren jokatzeko moduan egongo da), eta, bukaeran, guztiz osatu arte; noiz lesioaren zentzuak guztiz desagertuko baitzaizkio.\nLesio bera oinarri gisa hartuta, Medikuak kontratatuta edo kontratatu gabe dituzunaren arabera, jokalari batek guztiz osatzeko behar duen denbora erakusten dizu grafiko honek. Medikurik gabe, 19 urteko jokalari batek 3 aste beharko ditu osatzeko. 2. mailako Mediku batekin 2 astetan osatuko da (gutxi gorabehera). 5. mailako batekin, aste eta erdi inguru beharko du.\n29 urteko jokalari batek, lesio berarekin, 6 aste beharko ditu osatzeko Medikurik kontrataturik ez duzunean. 1. mailako Medikuarekin, 5 astekoa izango da epea. 5. mailakoarekin, 3 aste baino gutxiago beharko ditu.\nJoko psikologikoa fisikoa bezain garrantziatsua da, ia. Kirol psikologo bat kontratatuta, irabazteko giroa sor dezakezu. Langile mota honek taldeak bere buruarengan duen konfiantza eta talde izpiritua mantentzen lagunduko dizu.\nBonusik ez Bonusik ez\nAurreko partidetan jasotako aginduek zehaztuko dute taldearen izpiritua. Neurketa bat amaitu bezain laster, izpirituak beherakada edo gorakada bat izan dezake, ezarritako aginduen arabera. Baina, normalizatu egiten da hurrengo partida iritsi bitartean. Alegia, oso izpiritu handia izanez gero, beheraka egingo du pixkanaka, eta oso apala baduzu, hobetzen joango da. Kirol psikologoak hobekuntzak ekarriko ditu prozesu horretan, zure taldearen izpirituak duen joera maila altuago batena ezarrita. Zer esan nahi du horrek? Polikiago egingo du behera izpiritu handia duzunean, eta azkarrago egingo du gora kontrako kasuan. Kontratatutako langile bakoitzaren trebetasun maila bakoitzaren hamarreko batekoa da jasotako bonusa. Hau da: 5. mailako Kirol Psikologo batek, puntu erdian areagotuko du taldearen izpirituaren balantzea.\nTaldearen konfiantzan ere eragina du Kirol Psikologoak. Taldearen emaitzek eta sartu dituzun golek zehaztun dute, gehien bat, konfiantza. Baina, Kirol Psikologoak bonus bat emango dio konfiantzari. 5. ailako psikologo baten kasuan, maila oso bat gehiago igoko du zure konfiantza; edo, bestela esanda, bosten bat kontratatutako maila bakoitzeko.\nJokalariaren errendimendua ez dute soilik trebetasun mailek eta egoera fisikoak zehazten. Sasoi aldaketak izaten dituzte jokalariek, eta faktore askok eragin dezakete horretan, baita arrazoi psikologikoek ere.\nTeknikari Fisikoaren lana daukazun jokalari bakoitzetik ahalik eta gehien ateratzea da. Taldea partidarako prest eta motibatuta mantentzeaz arduratzen da. Teknikari Fisiko bat kontratatzea ez da epe motzerako erabakia, eta efektua ez da egonkorra - baina talde batzuentzat, eta egoeraren arabera, konponbide ona izan daiteke.\nJokalari baten sasoia, bere potentzialetik duen gertutasunaren arabera neurtzen da. Jokalarian ikus dezakezun balioa, uneko sasoia da, eta hori erabiltzen dugu partida simulatzean. Nolanahi ere, egungo sasoian joera bat dauka beti, eta hartzen duen joera horri ezkutuko sasoia deitzen diogu. Teknikari Fisiko bat erabilita, ezkutuko sasoiaren eguneraketetarako bonusa jasoko duzu. Ezkutuko sasoia birkalkulatzen den bakoitzean (bigarren aste bakoitzean, gutxi gora behera), ezkutuko sasoia 0,2 gehiago igoko da maila bakoitzeko. Hau da, 5. mailako teknikari fisiko batekin, ezkutuko sasoiak maila oso bat egingo du gora eguneraketa bakoitzean. Kontuan izan arren, hala eta guztiz ere sasoiak beherakada izan dezakeela, baina dneboran zehar zure batez bestekoa handiagoa izango da.\nFinantza zuzendariak managerraren ekonomiaren malgutasuna areagotuko du. SOILIK ekonomikoki osasuntsu dauden taldeentzat balio du.\n(Erabiltzaile hasiberria bazara, ez duzu zertan Finantza zuzendari bat kontratatu.)\nSoldatak, jokalarien salerosketa ordainketak eta zelaia eraberritzeko proiektuak bezalako gastuentzat eskuragarri dagoen diruari muga bat jarriko dio normalean zuzendaritzak. Kapital horretatik haratagoko aktiboak gorde egingo ditu zuzendaritzak, taldearen egonkortasuna etorkizunean ziurtatzeko. Behar izanez gero, zuzendaritzak erreserba horretatik dirua emango dizu, baina era neurtuan. Superabita erreserba bihurtzen joango da, asteko irabazien %2 zehazki.\nFinantza zuendari bat kontratatuta, zuzendaritzak erabil dezakezun aktibo handiagoa eta erreserbatik hartu dezakezun dirua erabiltzeko epe motzagoak eskainiko dizkizu. Trukean, zuzendaritzak baimenduko lizukeena baina era agresiboagoan erabili ahalko duzu zure dirua. Finantza zuzendari bat beharrezkoa izan liteke denboraldi batzutan dirua aurreztu, eta ondoren Kopa edo Liga irabazteko helburuarekin diru hori xahutu nahi duten taldeentzat.\nAdibidea: Izar taldeak 40 000 000 US$ bildu du. Finantza zuzendaririk gabe, zuzendaritzak 15 000 000 US$ aldi berean gastatzeko baimena emango lizuke soilik. Managerrak 2 000 000 US$ gastatuko balitu, kutxan 13 000 000 US$ izanda, Zuzendaritzak dirua sartuko luke managerrak erabilgarri duen kutxan, baina mantso, astero 50 000 US$.\nOrain, Izar taldeak 3. mailako Finantza zuzendari bat kontratatu du. Dirua erantzukizun handiagoz gastatuko dela pentsatuko du zuzendaritzak. Baimendutako kapitala 21 000 000 US$ eurokoa izango da, eta astero 300 000 US$ euro sartuko dituzte kutxan. Kontuan 21 000 000 US$ eurotik behera dagoen bitartean, zuzendaritzak automatikoki 21 000 000 US$ euro gehiago jarriko ditu erreserbatik. Kutxako dirua 21 000 000 US$ eurotik gorakoa bada (jokalariren bat saltzeagatik, kasu) superabitaren %2ko erritmoan sartuko du dirua zuzendaritzak astero.\nTaktiken teknikari bat kontratatzean, taldearen malgutasuna hobetuko duzu, estrategia mugimendu eta hamaikako mota gehiagorekin. Taktiken teknirariaren eragina epe motzean nabaritzen da, datorren partidan eragiten baitu soilik; ziurta ezazu, beraz, behar duzun unean kontratatzen duzula.\nAldak. / agin. estrak\nJokatzeko eraren malgutasuna\nOhiko partidako bost aginduen ordez (aldaketetarako, jokalariaren pentsaera aldatzeko edo horiek lekuz aldatzeko erabil daiteke) beste agindu bat gehiago izango duzu taktiken teknikariaren maila bakoitzeko. Hala, gehienez 10 agindu ezar ditzakezu taktiken teknikaria 5. mailakoa bada. Hori bai, kontuan izan neurketa bakoitzean asko jota 3 aldaketa egin ditzakezula, Taktiken tekinariarekin edo hura gabe.\nJokatzeko modua %100 defentsibo (lehenetsia defentsa gogoko duten entrenatzailea duzunean) eta %100 erasokorra (lehenetsia entrenatzaile erasokorra duzunean) artean egon daiteke. Erdibidean egongo da entrenatzaile neutrala baduzu. Partida bakoitzaren aginduen orrian aldatu ahalko duzu. Zure Taktiken teknikariaren maila bakoitzeko, 20pp-ko (portzentai puntu) malgutasuna izango duzu entrenatzailearen jokatzeko modua baldintzatzeko.\nAdibidez, defentsa gogoko duen entrenatzaile bat baduzu, eta horrez gain 5. mailako Taktiken teknikari bat, jokatzeko modua %100 defentsibotik neutralera mugitu ahalko duzu. Ez erasoa ez defentsa gogoko duen entrenatzaile bat baduzu, eta harekin batera 5. mailako Taktiken teknikari bat; mugitzeko malgutasuna neutraletik bi aldeetako batera mugitu ahalko duzu: %50 defentsibora edo %50 erasokorrera.\nPartida jokatzen den unean Taktiken teknikariak zure taldean egon behar du. Hamaikakoa eta agindua Taktiken teknikaria zenuenean egin bazenuen, eta gero hura kanporatu bazenuen edo kontratua ez berritzea erabaki, aurretik ezarritako estra aldaketa/aginduak ez dira erabiliko simulazioan, eta zure uneko entrenatzaileak lehenetsita duen jokatzeko modua hartuko da kontuan.


Turismofobia da - - uztarria.eus\nIñaki Segurola 2018-08-30 17:20\nAurreneko aldiz katalanez ikusi nuen: "no és turismofòbia, és lluita de classes". Gaurko hau da adierazteko nerea eta beste askorena turismofobia garbi-garbia dela.\nNere esku balego, eta fatxa-mailan jarrita, turismoa debekatuta geldituko litzateke mundu guztian eta mundu guztiarentzat. Zer debekatuko genuke? Ba beste inolako beharrik edo justifikaziorik gabe (ez da erraza izango erabakitzea zer den zer, badakit), urrutiko tokiak ikustera edo ezagutzera joatea (eta urruti egongo litzateke, nere balizko diktaduran, hegazkinik hartu gabe herrira lotara ezin itzul gintezkeen edozein toki). Erabaki gogorra da, baina gauzak oso gaiztotuta daude eta gelditu beharra dago 40 bat urtez luzatu den moda tonto hau.\nAsuntoaren funtsa hauxe da: gizaki garatuari ematen diote jai, ematen dizkiote jaiak, eta harekin jai dago; ez dago gauza onik eta ez du aldegin arteko onik. Kentzen dizkiote lanak eta eginkizunak, eta ez daki zer egin bere buruarekin, biziarekin eta tokiarekin. Eta nola bere buruaz beste egitea gogortxoa den, bere munduaz eta bere tokiaz beste egiten du.\nIzan ere, zer egiten du gizaki heldu-garatuak bizian, eginkizunak kendu ezkero? Eta ez dago erantzunik. Aspermena eta eromena egon daitezke, baina horiek ez dira parte onekoak. Edo jan-edana dago, edo kirola dago, edo pantallak daude ("munduko toki guztiak" ikus daitezkeen etxe-barruko pantallak!), baina ezer ez da aski, eta… atera beharra dago, nonbait "galduta bezala" sentitu beharra daukagu geure lekuan "aurkituegiak" gaudenok. Geure lekuari eta biziari buruzko "ideia" bat eginda bizi gara: ideia puta bat eginda; eta ideia putarik gabe bizitzeko, desagertu beste biderik ez dugu ikusten. Aldegiteari "lekuak hustu" esaten diote beste euskara batzuetan, eta horixe egiten du turismoak: leku batzuk gehitxo hustu eta beste leku batzuk gehitxo bete.


BEST OF... BE FESTIVAL - Gayarre Antzokia\n2010az geroztik, uda iristen den bakoitzean, BE FESTIVALek Europako antzerkigintza garaikidea aztertzen du, Birminghamenera eramateko 20 antzezlanen hautaketa bat. Aurten, programazioa egiteko 1.070 lan baino gehiago eduki dira kontuan, eta kulturaren, hizkuntzaren eta diziplinen ...\nOg. - azaroak 9\nBEST OF... BE FESTIVAL\nIgaro Europa gau batean: 3 lan, 3 estilo, 3 herrialde\n2010az geroztik, uda iristen den bakoitzean, BE FESTIVALek Europako antzerkigintza garaikidea aztertzen du, Birminghamenera eramateko 20 antzezlanen hautaketa bat. Aurten, programazioa egiteko 1.070 lan baino gehiago eduki dira kontuan, eta kulturaren, hizkuntzaren eta diziplinen mugak hobekien gainditzen dituztenak aukeratu dira, bereziki nabarmenduta parte-hartzea eta trukea, ikus-entzuleak hizkuntza garaikideetara hurbiltzeko. Aurreko edizioek izandako harrera ona ikusirik, Best of BE FESTIVAL Madrilera iritsiko da urriaren amaieran, eta Euskadira eta Nafarroara, azaroaren hasieran.\nTaldea Philippe Saire (Suitza)\nBi forma maskulino igerian dabiltza oihal optiko baten hutsunean, kamera geldoan. Koreografia esperimentalaren Europako erakusle nagusietako batek, Philippe Sairek, sortutako pieza traszendental eta hipnotikoa da. Mugimenduak eta arte bisualek bat egiten dute, zulo beltzen eta argi zatien bidez bi gorputz korapilatzen diren bitartean.\nTaldea Bertrand Lesca & Nasi Voutsas (Erresuma Batua, Frantzia). Premio MESS Festival' en BE 2017\nHizkuntza ingelesa, gaztelaniazko\ngaintituluekinSiriako toki historikoak suntsitzeak inspiratuta, "Palmira" drama politikoa da, errealitatea eta fikzioa nahasten dituena eta albisteetatik harago begiratzera bultzatzen gaituena. Mendekua eta suntsitzeko politika arakatzen, basakeriatzat hartzen dugunaren gainean gogoeta egiten du eta, era berean, zalantzan jartzen ditu mendebaldeko zibilizazioa eta haren azpian dagoena.\nTaldea Robin Boon Dale (Ingalaterra) 'Premio ACT Festival' en BE 2017\nHizkuntza ingelesa, gaztelaniazko gaintituluekin\nHurbiltze berritzailea zirkura. Bertan, komedia fisikoak eta pseudofilosofiak gidatu egingo gaituzte malabarismoaren eta bainujantzia\ndaraman gizon batek esandako motibazio hitzaldi baten bidez. Erretorika xarmagarria duela, eskola magistral honek eguneroko gauzak eta agerikoa dena balioestera gonbidatuko gaitu, beste begirada batekin eta umorearen bidez.\nCita profesional con el equipo de Best of... Be Festival


Anbulantzian joango dira Mongoliaraino Sergio Gil eta Sergio Lopez oñatiarrak - Oñati - Goiena.eus\nAnbulantzian joango dira Mongoliaraino Sergio Gil eta Sergio Lopez oñatiarrak\nOihana Elortza 2016-07-01 10:15\nSergio Gil eta Sergio Lopez, anbulantziarekin.\nUrritasunak dituzten umeen eskola bateko arduradunei emango diete ibilgailua. Uztailaren 23an aterako dira eta hilabete iraungo du elkartasun bidaiak.\nBehin baino gehiagotan bidaiatu dute elkarrekin Sergio Gil eta Sergio Lopez oñatiarrek eta duela bi urte Marokora egindako bidaian pentsatu zuten bidaia luze bat egin behar zutela. Bien lanbideak eta egutegiak tarteko, aurtengo udan egingo dute.\nBidaia luzea izango zela bai, baina elkartasun oporrak izango zirela ere argi zuten biek. "Nepalera joatea pentsatu genuen hasieran, baina urrutiegi zegoen guretako. Hala, Interneten begira hasi ginen eta Durangoko La Otra Mirada gobernuz kanpoko erakundeak Mongolian duen proiektu bat ikusi eta gustatu zitzaigun. Eta horrela hasi ginen Mongolia Helburu proiektua antolatzen", dio, irribarrez, Sergio Gilek.\n"Urritasunak dituzten umeak ez dituzte eskolara eramaten han, eta elkarte honek ospitale zahar bat konpondu eta egokitu zuen ume horiek hartzeko", azaldu du Sergio Gilek.\nEskola zabalik dago, baina behar handiak dituzte, eta horretan laguntzeko bidaia izango da Gilek eta Lopezek egingo dutena. "Ume horiek makuluak behar dituzte, gurpil aulkiak eta ibiltzen laguntzeko barra asimetrikoak, adibidez. Eguneroko bizimoduan lagungarri izango zaizkien tresnak eramatea da gure asmoa, eta horiek lortzen ari gara biok", dio Gilek. Eta pozik daude orain arteko lanarekin. Anbulantzia bat ere lortu dute. "Legez, ibilgailu horiek ezin dute ohiko zerbitzua eman behin hamar urte pasata, eta, duela hilabete inguru, hamar urte bete dituen anbulantzia bat lortu dugu. Urnietako Ambulancias Gipuzkoa enpresak eman digu eta oso pozik gaude".\nOñatitik Ulan Bator-erako bidaia anbulantzia batean egingo dute bi oñatiarrek eta ibilgailu hori gidatu ahal izateko paperak egiten ibili dira azken egunetan Gipuzkoako Trafiko Zuzendaritzan. "Horrelako ibilgailuek normalean izaten dituzten tresna guztiak ere eramango ditugu, baita ohatila ere. Mongoliako hiriburutik, Ulan Batortik, 40 kilometrora dagoen Nalaikin herrian dago eskola, eta hango arduradunei utziko diegu, beste tresna guztiekin batera. Hegazkinean egingo dugu etxerako bidaia", argitu du Sergio Gilek.\nEgun, berogailurik ez dute Mongoliako eskola horretan, eta berokuntza sistema bat jartzen laguntzea ere bada Gilen eta Lopezen asmoa. Diruarekin lagunduko dute horretan. www.destinomongolia.com atarian crowdfunding bat zuten eta gaur amaitu da. Hala ere, atzo iritsi ziren zehaztutako kantitatera. "Eskumuturrekoak, kamisetak eta pegatinak ere baditugu salgai, dirua lortzeko. Horrez gain, enpresa eta erakunde ezberdinekin jarri gara harremanetan, publizitatearen truke diru sarrera bat izateko. Batutakoa eskolan beroa izan dezaten galdara bat erosteko eta kolokatzeko erabiliko da, eta proiektu horren ardura dutenen kideei emango diegu. Egun, 25 ume daude eskola horretan, baina 100era iristeko obrak ere egin gura dituzte, eta horretarako ere erabiliko dute batutakoa. Oso eskertuta gaude bai tresnak bai dirua eman dizkigutenei", argitu du Sergio Gilek.\nUztailaren 23an aterako dira Oñatitik. Gil bakarrik abiatuko da eta Lopez jasoko du bidean, Baqueira Beret ondoko herri batean bizi baita, Vielhan. 11.000 kilometroko bidaia egingo dute eta hamaika herrialde ezberdinetatik igaroko dira, Europa osoa zeharkatuta. "Asmoa da egunean 800 kilometro inguru egitea. Baina hori aldatu daiteke, ez dakigu Europatik kanpo zer-nolako errepideak dauden eta. Moskun egun bateko atsedena hartuko dugu, hiria ezagutzeko, eta Kazakhstan-en beste bat. Asmoa da helmugara abuztuaren 19an iristea eta 24ra arte ingurua ikusten eta hangoekin berba egiten eta proiektua gertutik ezagutzen ibiltzea".\nKanpin-denda eramango dute lo egiteko eta tarteka ostatu edo norbanakoen etxeetan pasako dute gaua, "dutxatu eta hobeto atseden hartzeko". Sare sozialen bitartez bidaiaren jarraipena egin gura dute. Euren logean idatziko dituzte eguneroko pasadizoak eta argazkiak ere zintzilikatuko dituzte. Twitterren (@DestinoMng) eta Facebooken ere ireki dute kontua.


Datorren maiatzaren 8an, larunbata, Torrezabal Kultur Etxeak GaldakaoDantz dantza urbanoen inguruko ekitaldia hartuko du. Sarrerak gaurtik aurrera salgai daude Torrezabaleko txarteldegian eta kutxazainean, baita Udalaren webgunean ere.\nSARRERAK HEMEN SALGAI 👉https://galdakao.sacatuentrada.es/eu/entradas/galdakaodantz\nGaldakaoko Udaleko Gazteria Sailak antolatuta, bertaratzen direnek 'Urban Dance' bezala ezagutzen den artearen erakusketa ikusi ahal izango dute, baita irailaren 18an Barakaldo Antzokian jokatuko den Break On Stage hiri kulturaren jaialdiren kanporatze fasea ere.\nParte hartuko duten taldeek 3 minutu baino gutxiagoko koreografia laburrak eskainiko dituzte. Bi saio egongo dira: 16:00etan Junior eta Esperimentalen kategoria jokatuko da eta Legacy Breath (Iruñea), Extra (Gernika) edo Sticks (Donostia) taldeek parte hartuko dute, besteak beste. 19:00etan kategoria absolutuaren txanda izango da non dantza urbanoak eta bikoteen koreografiak eskainiko dituzten Bamboo (Donostia), Elements (Bilbo), Factory (Leioa) eta Straslas (Leioa) taldeek, besteak beste.\nIrabazten duten bi taldeek finalean parte hartuko dute, irailaren 18an Barakaldo Antzokian.\nEkitaldiak Covid-19k eragindako osasun larrialdiko egoerak markatutako segurtasun neurri guztiak izango ditu: edukiera murriztua, uneoro maskara nahitaez erabiltzeko beharra, segurtasun distantziak eta higiene neurriak (gel hidroalkoholikoa erabiltzea, adibidez).\nGaldakaonDantz streaming bitartez ere eskainiko da udaleko webgunean, esteka honetan: www.galdakao.eus/zuzenean


Mondragon Assembly-k Kunshanen egingo duen planta berriaren lehen harria - Mondragon Assembly Mondragon Assembly-k Kunshanen egingo duen planta berriaren lehen harria - Mondragon Assembly\nMondragon Assembly-k Kunshanen egingo duen planta berriaren lehen harria\nAtzo egin zen Mondragon Assemblyk Kunshanen eraikiko duen planta berriaren lehen harria jartzeko ekitaldia. Ekitaldian maila nazionaleko pertsona garrantzitsuek parte hartu zuten, Industria, Merkataritza eta Turismoko jarduneko ministro Reyes Maroto buru zuen ordezkaritza batekin, bai eta Espainiak Txinan duen enbaxadore Rafael Dezcallarrek, Nazioarteko Merkataritzako eta Inbertsioetako zuzendari nagusi Paz Ramosek eta Espainiako Ganberako zuzendari Inmaculada Rierak ere. Ekitaldian egon ziren, halaber, Mondragon Assembly Kunshaneko zuzendari nagusi Mikel Gantxegi, MONDRAGON Internacionaleko lehendakari Oskar Goitia, MONDRAGONeko Harreman Instituzionaletako zuzendari Iñigo Albizuri eta Qiandengeko eta Kunshaneko tokiko agintaritzetako ordezkari batzuk.\nTxinara egindako bidaia horretan, Reyes Marotok Kunshaneko industri parkean dauden MONDRAGONeko kooperatibak bisitatu ditu. Korporazioko arduradunen aurrean hitz egin duenean, Reyes Marotok esan du harro dagoela maila internazionalean erreferentea den talde bat edukitzeagatik: “Espainiarentzat eta Euskal Herriarentzat, MONDRAGON da gure jomuga. Mundua aldatu egiten da eta egokitu beharra daukagu, eta taldeak erakusten digu nola eraman arrakasta beste merkatu batera, Txinako merkatura, esaterako, eta aldi berean hazten jarraitu eta enpresa arduratsua eta gauzak ondo egiten duena izaten jarraitu”.\nAutomatizazioen eta eguzki energiaren sektoreetan munduko erreferente gisa sendotzeko beste urrats bat Mondragon Assemblyrentzat\nPasa den apirilean, Mondragon Assemblyk iragarri zuen Kunshanen, Txinan, beste planta bat eraikiko zuela. Inbertsio horrekin, bere asmoa da automatizazioen negozioak zein Eguzki energiarenak Txinako merkatuan, zeina oso estrategikoa baita, hazteko duten premiei eta Mondragon Assembly Taldeari adierazten ari zaizkion hazkunde premia horri erantzutea. Espero da 2020aren lehen lauhilekoan lantegia operatibo egotea.\nAretxabaletakoa (Gipuzkoa), Taldearen egoitza nagusia baita; Mexikokoa, Frantziakoa, Alemaniakoa, Txinakoa eta Brasilekoa, eta horrez gain filial komertzial bat du Indian. Lana, berriz, hainbat sektoretan egiten du, esaterako eguzki energiaren, automozioaren, etxetresna elektrikoen osagaien, kosmetikoen, gailu medikoen eta osagai elektronikoen sektoreetan. 400 pertsona baino gehiago ditu plantillan, eta 2018an 85 milioi euro baino gehiago fakturatu zituen.


Lorategian ura aurreztea | Consumer\nLorategian ura aurreztea\nBertako landareak, lehorte-egoeran erresistenteak diren barietateak eta soropilaren ordezko irtenbideak dira lorategian urik ez gastatzeko gakoak\nGaur egun eta etorkizunean, lehorte handiagoa izango da mundu osoan. Ura ondasun urria da, eta guztien esku dago behar bezala kudeatzea; beraz, baliabide hori aurrezten duten lorategien aldeko apustua erabaki jakintsua eta egokia da.\nUra funtsezkoa da landareak guztiz garatu eta beren bizi-zikloa bete dezaten. Hala ere, jatorritik ureztatze-dosi txikietara ohitzea izango da horiek indartzeko eta gaur egun planetako arazo nagusietako batekin bat egiteko lehen urratsa. Oro har, ale landatu berriek, transplantatuek eta loraldian daudenek besteek baino ur gehiago eskatzen dute. Gida honekin ureztaketa kontrolatzen has gaitezke.\nGehiegizko ura da laboreen etsairik handiena; horregatik, landareak jatorritik ureztatze-dosi txikietara ohitzea izango da horiek indartzeko lehen urratsa.\nUreztatzeko unerik onena ere baloratu behar da. Egunsentia edo ilunabarra da unerik egokiena, batez ere udan. Estazio honetan ez da inoiz ordu beroenetan ureztatu behar, uraren zati bat galdu egingo baita lurruntzearen ondorioz. Ordutegiekin nolabaiteko errutina ezartzea komeni da, landareek jakin dezaten noiz "egarria baretuko" duten eta jabearen maiztasunera ohitu daitezen.\nLandatzen direnetik komeni da landareak luzaroan eskertuko duen praktika osasungarri horri jarraitzea. Saialdian hiltzen bada, ez du axola; asko dira bizirik atera eta espezie indartsu eta ikusgarri bihurtzen direnak. Sakonean ureztatzea komeni da beti, aplikazioen arteko tartea utzita, egunero gainazalean ureztatzea baino.\nAskotan, inguruko klimatologia da lorategirako aliaturik onena, batez ere euri asko egiten duen lekuetan. Euri-ur hori nahikoa izango da berotasun gutxiko denboraldietarako, eta haren zati bat aljibetan edo urmael txikitan gorde ahal izango da, gero berrerabiltzeko. Komeni da, halaber, etxeko soberakina kontserbatzea eta barneko espezieekin erabiltzea.\nLandareen oinarria biguntzea ideia ona izango da hezetasun-maila egokia mantentzeko eta ureztaketen maiztasuna tarteka dadin. Bigungarritzean (mulching ere deitzen zaio), landarearen oinean zazpi eta hamabost zentimetroko lodiera duen geruza bat jartzen da, hainbat materialez osatua, hala nola lastoa, zerrautsa, legarra, birrindutako pinu-azalak, belarra, belarra eta hostoak, besteak beste.\nTantakako ureztatze automatikoa\nLorategirako sistemarik onena da, aspertsiozko ureztatzeak edo mahukak sortzen duen xahutzea saihesten baitu. Euria egin badu edo lurzoruak oraindik hezetasun nahikoa badu, ureztatzea geldiarazi edo atzeratzen duten gailuak daude. Bere abantailen artean aipatzekoak dira programazioa, uraren banaketa uniformea, denbora eta lana aurreztea eta lurzorura egokitzea (lur lau eta uhinduetan nahiz lurzoru mota guztietan erabil daiteke).\nTantaz tantakoak izeneko elementu igorle batzuekin funtzionatzen du sistemak. Elementu horiek tutu berean integratuta egon daitezke edo tutu batean (botoizkoak) zulatuta. Egokiena egunaren lehen edo azken orduan programatzea da, tenperaturak leunagoak direnean eta lurruntze bidez ura gutxiago galtzen denean.\nZuhaitzek enborraren inguruan tanta-jario batzuk behar dituzte, tamaina dela eta\nItogin bakoitzak litro bat eta lau botatzen ditu 30 minutuan behin. Batzuen eta besteen arteko bereizketa landaketaren araberakoa da. Zuhaitzek enborraren inguruan tanta-jario batzuk behar dituzte, haien tamaina dela eta. Zuhaitz handi batek lau edo sei igorle behar ditu, eta txiki batek bi. Gainerako formazioekin (usaintsuak, sastrakadiak, arrosak, zuhaixkak eta heskaiak), tantak lerroan jar daitezke 30 edo 50 cm-ko distantzian.\nMaiztasun hauen arabera egin daiteke denboraldietarako programazio estandarra: egunean 20 minutu udan; 20 minutu astean lau aldiz udaberrian; eta eurien arabera udazkenean eta neguan.\nBertako landareak, lehorte-egoeran erresistenteak diren barietateak eta soropilaren ordezko irtenbideak dira lorategian urik ez gastatzeko gakoak. Zelaiak kontsumitzen du lotsaren ureztatze gehiena. Euriak ez ditu bere premia hidrikoak asetzen, eta aspertsore bidezko ureztatze automatikoaren ekarpenak behar ditu beti. Soropilaren ordez espezie tapizatzaileak, legarra eta era askotako zoladurak erabil daitezke.\nKrasek edo zaporetsuek, hala nola kaktusek, aloeek, akeek, besteak beste, ura metatzen dute sustraietan, hostoetan edo zurtoinetan, eta, beraz, ureztatze gutxi behar dute. Neguan, lehorrean badaude, euriarekin irauten dute; udan, berriz, asteroko aplikazio bat eta hamabostaldi bat behar dira udazkenean eta udaberrian. Loreontzian, ur gehiago behar da, landare guztiekin gertatzen den bezala. Kasu horretan, komeni da substratua manipulatzea, hezetasun-maila baloratzea eta lehortutakoan soilik ureztatzea.\n10.000 espezie baino gehiago daude crasa-landareen artean. Batzuek forma eta brotazio ikusgarriak lortzen dituzte; askotan, erabiltzaileak gutxi ezagutzen ditu, eta hobeto ezagutzen ditu bere elementu zorrotzak loreak baino. Erraz hazten diren landareak dira, apaingarriak, lehorteari aurre egiten diotenak eta, beraz, garai garaietarako ezin hobeak.\nJardín-eu lehorte Plantas-eu ura ureztatze


Oraingoan Azebarrin elkartu gara, familia giroan sukaldatuz, euskaraz gozatzeko! Argentinako enpanadak egiten ikasi genuen igandean, Emiren azalpenei esker orea eta barrukoa prestatuz.\nLan eta lan ibili ginen, baina esfortzuak pena merezi izan zuen, bukatzean enpanada gozo-gozoak denon artean partekatu genituelako. Errezeta zein den ikasteko, segi irakurtzen eta etxean egitera animatzekotan…On egin!\nOrea prestatzeko osagaiak:\n– Kilo bat irin\n– 500 ml ur epela\n– 150 g behi kipea edo gurina\n– Goilarakada 1 gatz\nOrea prestatzeko pausuak:\n1. Osagaiak ontzi batean poliki elkartu eta eskuekin dana nahastu.\n2. Nahasketa ondo oratu eta prest dagoenean, hozten utzi.\n3. Pasta egiteko makinagaz edota arrabolagaz orea luzatu eta nahi den forma eman.\nBi motatako enpanadak egin genituen. Alde batetik gaztaz bete genituenak. Horietan hiru gazta mota ezberdin (Chedar, Gouda eta Edam) txikitu, bakon zatiak gehitu eta dana ondo nahasteko arrautz gordinak erabili genituen.\nBestetik haragiz betetakoak prestatu genituen. Horretarako behi haragi xehatua kipula eta olioagaz sartagian sukaldatu eta kuminoa, piperrautsa eta pipermina gehitzen zaizkio. Aurrekoa hotz dagoenean, oliba berde eta tupilin zatitua eta arrautza egosia zatitxotan gehitu behar zaizkio.\nGogoratu, osagaiak orearen gainean jarri ahal izateko, nahasketak hotz egon behar duela. Enpanadak itxi eta 15 minutuz labean (180 gradutara) sartu.\nHorrelaxe egin eta hauxe lortu genuen. Eskerrik asko ikasteko gogotsu hurbiltzearren!\nAitziber Amas2020-02-10T13:19:33+01:002020-02-10|egizu, sendi, sendi proiektua, SENDIren agenda, sukaldaritza, tailerrak|1 Comment\nRozio 2020-02-10 at 17:02 - Reply\nEskerrik asko, Emi, oso gustura ibili ginen, eta haragia kuminoarekin mmm supergozo! Animo euskara ikaste bide horretan 🙂


Gazteriaren Foru Erakundea - FAQs\nNon atera dezaket haurren eta gazteen denbora libreko jardueren begirale edo zuzendari titulu ofiziala?\nArabako Foru Aldundiak onartutako eskoletako edozeinetan\nBaimena eskatu behar da udaleku edo kanpamentu bat antolatzeko?\nEuskal Autonomia Erkidegoan jardueraren berri eman behar da, jarraian hiru gau baino gehiagokoa bada eta jarduera hori familia edo eskola izaerakoa ez bada. Jarduera hasten edo egiten den lurraldeko aldundiari jakinarazi behar zaio.\nZenbat denbora lehenago egin daiteke erreserba?\nTaldearen ezaugarrien arabera:\nIkastetxeek eta gazte elkarteek (itundutako tarifa dagokien taldeek) urtebete lehenago ere egin dezakete erreserba.\nFamiliak, gazteenak ez diren elkarte edo gazteak, GEak eta 10 gazteko pertsona heldu bat ez duten lagun taldeek (tarifa normala dagokien taldeek) gehienez ere sarrera eguna baino 3 hilabete lehenago egin dezakete erreserba.\nZenbat diru ordaindu behar da aurrerakin moduan?\nIkastetxeek eta gazte elkarteek (itundutako tarifa duten taldeek) erreserbaren guztizko zenbatekoaren % 25 jarri behar dute aurrerakin moduan.\nFamiliek, gazteenak ez diren elkarte edo gazteek, GEak eta 10 gazteko pertsona heldu bat ez duten lagun taldeek (tarifa normala dagokien taldeek) erreserbaren guztizko zenbatekoaren % 60 ordaindu behar dute aurrerakin moduan.\nNoiz eta nola ordaindu behar da erreserbaren zenbateko osoa?\nAterpetxeko egonaldia bukatzean, faktura entregatuko da eta banku transferentziaren bidez egingo da ordainketa.\nZenbat pertsona behar dira gutxienez erreserba egin ahal izateko?\n12 pertsona. Ezin daiteke banako erreserbarik egin.\nZeintzuk dira erreserba egiteko eman beharreko urratsak?\nInternetetik erreserba egin eta gero, gehienez ere 3 egunen barruan aterpetxeko zuzendaritzak hori baliozkotu eta bezeroari e-mail bat bidaliko dio baliozkotze horren berri emateko eta erreserbarekin loturiko dokumentazio guztia helarazteko (aurrerakina egiteko datuak barne). Aurrerakina ordaindutakoan, aterpetxeak berak baieztatu egingo du erreserba.\nZeintzuk dira kontratatu behar diren gutxieneko zerbitzuak?\nGutxieneko zerbitzua ostatua eta gosaria da.\nNola aldatu edo ezeztatu daiteke erreserba?\nDekretu bidez onartu den eta indarrean dagoen prezio araudian zehazten diren denbora eta baldintzetan, erreserba egin den aterpetxera zuzenean deituz.\nZein da Info Gaztea Arabako Gazte Informazio eta Dokumentazioko Lurralde Zentroaren helburua?\nArabako gazteei, baita gazteekin eta gazteentzat lan egiten duten erakundeei ere, beren intereseko informazioa eskaintzea.\nNork eska ditzake Info Gaztearen zerbitzuak?\nEdozein gaztek. Tokiko eragileek, hala nola gazteriako teknikariek, gizarte eta kultura animatzaileek …\nIkastegiek, eta bereziki derrigorrezko bigarren hezkuntza, batxilergo eta lanbide heziketakoek.\nArabako gazte informazioko gune eta bulegoak.\nInformazio pertsonalizatua jasotzerik al dut?\nBai, ondoko zerbitzuetan harpidetuz:\nAldizkari elektronikoa. Astero lan eskaintzak, bekak, dirulaguntzak, ikastaroak, lehiaketak eta askotariko jarduerak bildu eta zeure posta elektronikora bidaltzen dizkizugu. Harpidetu\nNolako informazio kanpainak egiten dituzue?\nArabako ikastegiak bisitatzea, goi-mailako urratsetan zer eta non ikasi azalduz…\nArabako herriak bisitatzea, turismoa, aisia, lana eta hezkuntzari buruzko informazioa emanez.\nArabako gaztelekuei eta gazteak elkartzen diren tokiei arreta ematea.\nZer-nolako informazioa duzue?\nBekak eta dirulaguntzak.\nDeialdiak: musika, kirola, ikastaroak, lehiaketak, sariak…\nZer dira informazio dosierrak?\nInformazio dosierrak zuentzako interesgarria deritzogun gai baten inguruko informazio monografikoak dira.\nNoiz hasten da GFEren programetarako izena emateko aldia?\nNormalean, GFEren programa guztietarako izen-ematea ekainaren hasiera aldean egingo da, baina batzuetan (oraindik plazarik badago bakarrik) izena emateko beste aldi bat has liteke irailean.\nNola egiten da izen-ematea eta programako aste edo egunen esleipena?\nIzen-ematea Arabako ikastegi guztietara posta elektronikoz edo ohiko postaz bidaliko den eskabidea betez egin behar da. Web-etik ere deskargatu daiteke: www.alava.net/ifj\nNoiz ordaintzen da programa?\nIkastegiek beren erreserba kontratuaren agiriak jasotzen dituztenetik 10 egunen barruan ordaindu beharko dute erreserbaren prezio osoaren % 25, aurrerakin moduan. Gainerako dirua, egonaldia bukatutakoan ordainduko da kontuan.\nBadago erreserba aldatzerik, esleitutako astea edo egunak aldatzerik edo programan ezarritako ezaugarriez bestelako ikasle taldeekin joaterik?\nGaldera guzti horietarako,Gazteriaren Foru Erakundearekin harremanetan jarri eta programaren ardura duen teknikariarekin hitz egin behar da\nBegirale lanetan jardun nahi dut. Zer egin behar dut?\nGazteriaren Foru Erakundeak ez ditu begiraleak zuzenean kontratatzen, baizik eta Udalekuak kudeatzen duten enpresen bidez. Beraz, enpresek egiten dituzte kontratazioak, eta haiengana jo behar da.\nNoiz aurkez daiteke eskaera?\nApirilaren 4tik 14ra bitartean, biak barne.\nEgin dezake pertsona batek eskaera bat baino gehiago?\nEz. Pertsona bakoitzeko eskaera bat baino ez da onartuko, eta gainerakoak deuseztatu egingo dira.\nBeste lurralde batzuetan erroldatutako pertsonekin batera eman daiteke izena?\nEz. Ezinbesteko baldintza izango da adingabea Arabako Lurralde Historikoan erroldatuta egotea.\nNahiz eta kanpaina hau hiru lurraldeetako foru aldundiek elkarrekin batera antolatu duten, pertsona bakoitzak dagokion lurralde historikoan emango du izena, lurralde horietako bakoitzean dauden eskakizunei jarraituz.\nZenbat lagunek eman dezakete izena eskaera bakoitzeko?\nElkarrekin, gehienez ere, hiru umek, eman ahalko dute izena.\nAdin desberdineko bi–hiru anai-arrebek, eskaera berean eman dezakete izena?\nBai. Baina kontuan izan behar da adin tartea, jaiotza urteari begiratuta. Desberdinak izanez gero, batek plaza lortu dezake eta besteak ez.\nFamilia ugariek edo diru sarrerak bermatzeko errenta (SBE) jasotzen dituzten familiek aukera gehiago dituzte plaza lortzeko?\nEz. Kasu horietan, plaza lortuz gero, hobari bat egongo litzateke ordaindu beharreko kuotan, baina izena eman duten gainerakoek dituzten aukera berak dituzte.\nZeintzuk dira Udalekuak kanpainako prezioak?\n10 eguneko txandak: 174€\n7 eguneko txandak: 120 €\nKuotak Arabako Foru Aldundiaren dekretu bidez zehazten dira. Dekretu horrek Udalekuak kanpainako udalekuetan eta kanpamenduetan egoteko prezio publikoa ezartzea erabaki eta horren gaineko arauak garatzen ditu, eta urtero argitaratuko da Arabako Aldizkari Ofizialean eta web orrian.\nKuotaren %60ko hobaria izango dute, Gizarte Larrialdiko Laguntzak (GLL), Diru-Sarrera Bermatzeko Errenta (DBE) eta gizarte zerbitzuen beste laguntzaren bat jasotzen duen familia unitate bateko kideek.\nKuotaren %30eko hobaria, familia ugariko kideek.\nDIPUTATUEN KONTSEILUAREN 25/2015 FORU DEKRETUA, APIRILAREN 21EKOA\nOrdainagiri bat aurkeztu behar dut?\nBai, plaza esleitzen denean aurkeztu behar diren agirien berri emango zaizu, eta agiri horien artean ordainagiria eskatuko zaizu.\nZer egin behar dut plaza izan, ordainketa egin eta nire seme/alabak ezin badu joan?\nLehenbailehen idatziz jakinarazi, bajaren arrazoia adierazita eta dirua itzultzeko eskatuta. Ordaindu den kuotaren zenbatekoa honelako egoeraren bat gertatzen denean itzuliko da:\nGaixotasunak edo istripuak, medikuaren agiriarekin.\nKasuan kasuko txandara joatea eragozten duten ezusteko edo behar larriak, Gazteria Zerbitzuaren iritziz nahikoa frogatuta badaude (notak ez dira matrikula baliogabetzeko arrazoi izango).\nTxanda hasita badago, ez da kuotarik itzuliko.\nParte hartzailearekin erlazionatuta\nNire seme/alabak sendagaiak hartzen ditu. Nola emango diot horren berri antolatzaileari?\nPlaza eskuratzen denean, antolatzaileei bidali beharreko dokumentuetako bat Medikuaren Fitxa da, eta bertan intereseko informazio guztia emango da partaideak pediatrak edo mediku espezialistak agindu dizkion tratamenduak hartuta egin dezan bere egonaldia.\nZer ordutan ateratzen eta itzultzen da autobusa?\nAgiri guztiak formalizatu eta gero, autobusa irteteko eta itzultzeko ordutegia emango zaizu.\nHonetan ere ikusi ahal izango duzu eskatzen zaizkizun datuekin batera: www.alava.net/ifj.\nZer arropa eraman behar da? Garbitzen dute arropa instalazioan?\nInstalazioetan ez dago garbitegi zerbitzurik; beraz, antolakuntzak gomendatzen du esleitutako txandak irauten duen egunetarako behar den adina arropa eramatea.\nInskripzioa egiten denean ematen den informazioan, atzealdean, gomendaturiko ekipamendu pertsonalaren zerrenda bat dago.\nZer gertatzen da nire seme/alabari Udalekuan telefono mugikorra, (mp3, mp4,….), argazki makina … lapurtzen badiote edo hondatzen bazaio?\nAntolatzaileek gomendatzen dute partaideek horrelako gailurik EZ eramatea, jarduerak egitean sor ditzaketen eragozpenengatik. Hala ere, guraso edo tutoreek, antolatzaileen gomendioari muzin eginez, seme-alabek halako gailuak eramatea erabakitzen badute, horien erabilera mugatua izango da.\nAntolaketak EZ ditu gailu horien lapurketak eta kalteak bere gain hartuko.\nNon ikus ditzaket seme/alaben argazkiak?\nNahikoa duzu: www.araba.eus/gazteria orrira sartzea eta, ondoren, esleitutako instalazioaren eta txandaren “Egonaldiaren egunerokoa” atalera sartzea.\nArgazki horiek jaitsi egin daitezke udalekuko egonaldiaren oroigarri bat izateko.\nSemea/alaba udalekura eraman edo udalekuan jaso nahi nuke. Nola eman dezaket horren abisua?\nAutobusak arduratuko dira joan-etorriez.\nBarrik salbuespenez, abisua bulegoetako 945 181 988 telefonoan eman daiteke, jendaurreko ordutegian, kasuan kasuko txanda hasi edo amaitu baino bi edo hiru egun lehenago, antolatzaileek instalazioarekin eta programatutako jarduerekin ordutegiak koordinatu ahal izateko.\nSeme/alaba Udalekuan dut eta berarekin harremanetan jarri nahi dut. Nola egin dezaket?\nUdalekuaren dinamika ez eteteko, ez da bisitarik onartuko. Nolanahi ere, beharrezkoak diren bitartekoak jarriko dira umeak, horrela nahi badute, beraien guraso edo tutoreekin komunikatu ahal izateko, bai gutun edo telefono bitartez, instalazio bakoitzak dituen baliabideen arabera.\nZozketa eta esleipena\nNola egiten da zozketa?\nNola funtzionatzen du itxaron zerrendak?\nPlaza bat hutsik geratzen denean, zerrendako lehenengoari deituko zaio. Bi edo hiruko taldea bada, taldeko lehenari deituko zaio, eta onartzen ez badu, hurrengoari.\nNire seme/alaba itxaron zerrendan dago. Badut aukerarik plaza bat irteteko?\nTxanda bakoitzean eskainitako plaza kopuruaren arabera, zenbat eta plaza gehiago izan, hainbat eta aukera gehiago. Itxaron zerrendan duen postuaren arabera.\nBatxilergoko, lanbide heziketako eta unibertsitateko ikasle gazteentzat, udalerri batetik beste batera joateko.\nGazte eta astialdi elkarteentzat, beren jardueretarako.\nMonitore eta zuzendari ikastaroak emateko aitorpena daukaten aisialdi hezigarrian trebatzeko eskolentzat.\nArabako toki erakundeentzat.\nNortzuk eskuratu ditzakete?\nGazte edo aisialdi elkarteak, irabazteko xederik gabeak eta Araban egoitza edo ordezkaritza dutenak.\nArabako toki erakundeek.\nNoiz plazaratu ohi dira deialdiak?\nIkasle gazteenak, ekainaren aurretik.\nElkarteenak, deialdiaren arabera. Oro har, martxotik ekainera bitartean.\nToki erakundeenak, ekainaren aurretik.\nNola jakin dezakegu emanda daukagun ala ez?\nBetiere, eskaera egin duten pertsona eta erakunde guztiei, deialdiaren ebazpenaren idatzizko jakinarazpena bidaltzen zaie.\nGaia Gai bat aukeratuAisialdiaAterpetxeakGazteen InformazioaIkastetxeen ProgramakJarduerakLaguntzak eta Dirulaguntzak Subtema Azpigai bat aukeratu


Mundakako Udala - Mundakak surf gunea inauguratuko dau udal liburutegian\nMundakak surf gunea inauguratuko dau udal liburutegian\nMundakako Udalak, surf munduagaz sentsibilizatuta, datorren barikuan, azaroaren 14ean, inauguratuko dau kirol honetara dedikatutako gunea udal liburutegian. Bertan, herrian hain errotuta dagoen kirol honen gaineko liburuak, aldizkariak edota artikuluak batuko dira.\nHerriko surf taldeak egindako dohaintzari esker, Mundakako Udalak bariku honetan inauguratuko dau surf gunea Mundakako Udal Liburutegian. Herriko surf taldeak surf munduko dokumentazioaren ekarpena egin dau udal liburutegiaren eskaintza areagotzeko. Surf gunea surf munduagaz lotutako liburuak, aldizkariak edota artikuluak batzeko gunea izango da, hauek udal liburutegian kontsultatu ahal izateko.\nSurfak Mundaka herrian esanahi handia du. Ezker olatu espektakularrari esker, kirol honek Mundakaren izena nazioarte mailara eraman du, bai kirol arloan baita turismo arloan be. Oraingoan kulturak gune bat dedikatuko dio kirol honi Mundakako udal liburutegian.\nSurf gunearen inaugurazioa bihar izango da 19:30etan eta bertan Mundakako udala ta Mundaka Surf Taldeko kideak izango dira.\nBestalde, eguen honetan, azaroaren 13a, udal liburutegiak Alvaro Mozos nabigatzailearen hitzaldia hartuko dau 19:00etan. Pakea Bizkaian bizi izandako abentura antartikoaz mintzatuko da.


Ugaokoa naiz - Deia\nfélix mª bilbao bilbao ugao 09.02.2020 | 04:30\nBai, eta oso harro sentitzen naiz. Azkenik hauteskundeak aurtengoz amaitu dira eta alderdi abertzaleak irabazle atera dira nire herrian. Gure udala bakarrik zinegotzi abertzaleek osatuko dute eta alai egotekoa da. Baina pozik ala ez?\nOrain dela hogeita hamabost urte herri honetara etorri nintzen Gernikatik eta esku zabalik hartu ninduten. Hemen dauzkat familia eta lagunak eta pasadan maiatzaren 23an auzokide eta herritar guztiak nire adiskideak direla sentitu nuen. Gure herritarren (guztiona) jokaera ikusirik benetan barruko harrotasuna sentitu nuen; ez daukat inolako lotsarik adierazteko ezin nuela erabaki hobeagorik hartu Ugaora bizitzera etorri nintzenean. Egun horretan aurretik jasandako irainen, zapalkeriaren eta harrokeriaren aurrean, nire herriko bizilagunak lasaitasuna, bakea, harrotasuna eta askatasuna aldarrikatu zuten azaldutako jarrerarekin herriko plazan. Probokazio eta zirikatzearen aurrean, zutik, isilik eta tente mantendu ginen gure izaera baketsua erakutsiz. Nire mirespena herritar guztioi.\nBaina seguru pozik nagoela? Ez dakit ba. Herritarren eran-tzunarekin bai, baina alderdi abertzaleen burukide nagusiek emandako erantzunarekin ez. Inork ere ez du aipatu, hobeto esanda goraipatu herri honek izan duen jarrera, mesprezua eta probokazioaren aurrean, bakarrik aipatu dute politikari zikin baten jokaera lotsagarria. Benetan penagarria. Hobe lukete eta oraindik denbora daukate lehen bait lehen nire herriko auzokideei barkamena eskatzeko eta eskerrak emateko izan duten batasuna, harrotasuna eta jokaeragatik. Nik nire aldetik eskerrik asko Ugao zarelakoa izateagatik!!! Bai harro sentitzen naiz Ugaokoa izateagatik!!


Ospakizun handietan, jatetxean lanean - Ahotsak.eus\nOspakizun handietan, jatetxean lanean Ospakizunak: San Sebastian eguna, Ama Birjina bezpera eguna... Izeba bere bila joaten zen, baina aitak ez zion uzten. Lana egitea tokatzen zen. Angulak prestatzen zituzten, San Sebastian egunean. Aste Nagusian karta zegoen, baina San Sebastian bezperan menu jakina zegoen: angulak eta haragi errea.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-027-045 kodeko bideoa nahi duzula aipatzea: ahotsak@ahotsak.eus\nOspakizunak: San Sebastian eguna, Ama Birjina bezpera eguna... Izeba bere bila joaten zen, baina aitak ez zion uzten. Lana egitea tokatzen zen. Angulak prestatzen zituzten, San Sebastian egunean. Aste Nagusian karta zegoen, baina San Sebastian bezperan menu jakina zegoen: angulak eta haragi errea.\nGaia(k): Ohiturak eta bizimodua » Elikadura » Jatekoa eta edatekoa , Aisia » Jai-giroa » Herriko ospakizunak , Aisia » Taberna giroa » Tabernak eta jatetxeak , Ekonomia eta industria » Emakumeak lan-munduan (etxetik kanpo)\nRufina Larrañagaren estankoa eta gasolindegia\nTxerrikiaren kontserbak eta elikadura\nTabernan ematen zuten janaria


Uztailaren 20tik 26ra, forma gaitezen, Ipar Euskal Herriaren metamorfosi ekologikoa abiatzeko! – Bizi !\nOstiraleko Artikuluak: 2020ko uztailaren 10eko hautua!\nOstiraleko Artikuluak: 2020ko uztailaren 17ko hautua!\nIparraldeko Klima Kanpamendua\nLurraldearen metamorfosi ekologiko eta sozialaren abiatzeko aste bateko formakuntza\nAste bateko formakuntza, Klimaren borrokari, Euskal Herria Burujabe proiektuari, desafio klimatikoa altxatzeko estrategia eta ekintza moldeei buruz.\nFormakuntza bat jarraitu nahi duzu klima eta ekologiaren erronkei buruz, bai eta ere justizia sozial eta ekologikoaren aldeko bortizkeriarik gabeko mobiliazio, ekintza eta estrategiei buruz? Ipar Euskal Herriko klima mugimenduaren datozen mobilizazioen prestaketan parte hartzeko gogoa duzu? Edo sinpleki, lagun giroko eta trukaketa momento batzu nahi dituzu partekatu defenditzen ditugun gaien inguruan?\nHau da Bizik proposatzen duen programa, astelehena, uztailaren 20tik, igandea, uztailaren 26ra, Baionan. Formakuntzak eta larunbata, uztailaren 25eko aterpetzea urririk, baina aitzinetik izena emaitea baitezpadakoa da (parte hartzea libre diren tokien araberan baieztatua izanen delarik). Izena eman hemen: https://forms.gle/psZWW5d8R3GRVAUQ8\nIkus egitarau osoa hemen: https://bizimugi.eu/wp-content/uploads/2020/07/Programme-Camp-Climat-Egitaraua.pdf\nCovid-19 krisiak argi utzi du duela hamarkadak klima mugimenduak diona: mundializatua den gure eredu ekonomikoak gure jendarteak hauskortzen ditu eta krisi sanitario, sozial eta klimatikoekiko ahul uzten. Beharrezkoa bilakarazten du antolatua eta solidarioa den sare baten sortzea, hainbat arlotan denek jarraitzeko gisan diren formakuntzak eskainiz. Iparraldeko Klima Kanpamendua Alternatiba, Action Non-Violente COP21 eta Amis de la Terre-ek antolatzen dituzten 15 bat lurraldetako eskualde Klima Kanpamenduen sarean kokatzen da. 2020ko eskualde Klima Kanpamenduen web gune ofiziala hemen da: campclimat.eu\nAstea behar bezala iragaiteko, laguntzaileak xekatzen ditugu: formakuntzen plantan emaitea, harrera, altxatzea, ostatua atxikitzea,etab. Gustu guzientzat izanen da! Laguntzaile gisa izena emaiteko, klika hemen: https://forms.gle/qhUFkKgT1VCWCyK98\nAsteko Facebook gertakizuna: https://www.facebook.com/events/299992194467271/?active_tab=discussion


Ezagutu Afrikan osasun arretaren etorkizuna Afrikako Osasun Erakusketan 2019 | Larrialdi Zuzeneko\nAstelehena, ekaina 1, 2020\nEzagutu Afrikan osasun arretaren etorkizuna Afrikako 2019 Erakusketan\nBy Martina Tesser\t Azken aldaketak Abu 27, 2019\nAfrikak osasunerako erronka garrantzitsuak ditu. Biztanleriaren% 32k egunean dolar bat baino gutxiago bizi du. Kontinenteak munduko biztanleriaren% 10 dira eta, hala ere, munduko osasun langileen ehuneko 10 besterik ez dira. Biztanleriaren hazkunde esponentziala da. Afrikak 14 ehunekoa dauka gaixotasun globalaren zama, eta 3 ehuneko gehikuntza izan du transmisio ezaren gaixotasunak (NCD) 25 eta 20 artean. Afrikako biztanleriaren% 10 bakarrik dago lehen mailako osasunerako. Oztopo askoren aurrean, sektore pribatuak aurrera egiteko bide funtsezkoa da.\nHazkunde motorra denez, sektore pribatuak soluzio berritzaile eta eraginkorrak eskaintzen ditu, Afrikako testuinguruan bereziki diseinatuta daude. Enpresak, gobernuek eta emaileek ez bezala, gauzak nola funtzionatzen duten aztertzen dute, orain burokrazia eta gauzak nola egiten duten politika lotu beharrean. Beharrezkoa den heinean, sektore pribatuak, oro har, bezeroen benetako beharrak ezagutzen ditu, beharrizan horiei erantzuteko gehien hornitutakoak direla eta.\nGainera, sektore pribatuaren osasunaren aztarna etengabe handitzen ari da, tradizionalki haiei egotzitako osasun arloetan, hala nola farmazia fabrikazioa. Beren eragina ebakigarria da, osasun sektoreko industria guztiei eragiten die. Zerbitzuen horniketari dagokionez, historikoki sektore publikoaren ikuspegia izan da, baina pentsamendu hau zaharkituta dago, eta gaur egun Afrikako biztanleen ia erdiak sektore pribatuetako osasun zerbitzuak jasotzen ditu.\nKalitatezko osasun arloko oztopo nagusietako bat merkatuaren arazoa da. Kalitatea izan daiteke osasun zerbitzuak erabilgarri, baina kostua debekatua izan daiteke biztanle gehienentzat. Sektore pribatuan hazteko leku asko dago. Kontinente guztiek gehiegi ordaindu behar dute tratamendurako poltsikotik kanpo, sarritan familia osoak pobrezian erortzen dira. Sudan 74 ehuneko gastu osasuntsu gastuak ditu kontinenteko altuena. Arazo konplexu hauek konpontzeko irtenbide kreatiboak behar dira eta, nahiz eta gobernuak biztanleriaren segmentu pobreenen ardura izan behar duen, sektore pribatuak onena da osasunerako gehien merkaturatzen dituen irtenbideak diseinatzeko eta inplementatzeko. biztanleria.\nSektore pribatuak gehien irabazi duen eremua teknologia da. Ekoizpena den ala ez ekipamendu medikoa eta horniduradagoeneko existitzen den teknologia erabiliz (telefono mugikorrak adibidez) eta osasun sektorean aplikatuz edo blockchain datuen kudeaketan erabiltzeko aurrerapausoak aplikatuz, sektore pribatuak buru hartu du eta aurrerapen medikoa azkar bultzatu du. Teknologiarekin, Afrikak eskualde garatuenen aurrerapenak gainditzeko aukera du. Adibidez, bide azpiegituraren premia saihestuz drona bidez odola edo botikak entregatuz. Edo telefono mugikorraren teknologia erabiliz, mediku bat konektatzeko Londresko Uganda landa inguruko X izpien teknikariarekin konektatzeko. Aurrerapen teknologiko horiek kalitatea handitu eta kostuak murriztuko dituzte.\nThe Sektore pribatuan Era berean, Afrikako trantsizioa osasun arloko prebentziozko ikuspegitik aurrera egin beharrekoa da. Gaixotasunen gaixotasunaren ehunekoa handiagoa izan da ETIen eta prebentziozko gaixotasunen kategorian sartuta, osasun sektore pribatuak, bazkide estrategikoekin (komunikabideetan eta hezkuntzako sektoreetan, adibidez), etorkizuneko Afrikarrak etorkizuneko portaeraren aldaketari eragin ditzake. bizitza biziagoa eta osasuntsuagoa izatea.\nKontinenteak dituen erronka ugarietakoak izan arren, osasun sektore pribatu eta publikoek baliatzen badute ongi egiten dutena, elkarri lagunduz eta elkarrekin lan eginez gero, Afrikako osasunaren etorkizunari buruzko itxaropen ugari daude. Afrikako gazteen biztanleak osasunari eutsi diezaioke eta ekonomiari laguntzen jarraitzeko, eraldaketa hazkundea ikus dezakegu gizarte arlo guztietan. Sektore pribatuak asko eskaintzen du, baina ingurune ahaltsu bat hartuko du, baita sektore pribatuaren erakundeetako inbertsio sendoak ere.\nEzagutu osasunaren etorkizunari buruz Africa Health Exhibition 2019.\nEdukiak: Amit Thakker doktorea, Afrika Osasun Federazioko presidentea eta Joelle Mumley, Marketing eta PR, Africa Health Business, Kenya\nOMEren laguntza konkretua migratzaileei eta errefuxiatuei mundu osoan ...\nCOVID-19 Kosovon, Italiako Armadak 50 eraikin higitzen ditu eta AICSk PPEak eman ditu\nCOVID-19 Japonian, Blue Impulse akrobazia taldeak eskerrak ematen dizkie medikuei eta langileei\nIndia koronavirusen artean: Txinan baino heriotza gehiago, eta zapia berriaren aurkako borroka ...\nAmeriketako Estatu Batuak hidroxikloroquina eman dio Brasilgo COVID-19 gaixoei tratatzeko, haren eraginkortasunari buruzko zalantza larriak izan arren\nOMEren laguntza konkretua migratzaileei eta errefuxiatuei mundu osoan COVID-19 garaian\nLarrialdietarako deiak ez dira kolpe sintomak direla eta, nork bakarrik bizi du arazoa COVID blokeoa dela eta\nKerala-tik Mumbai-ra, medikuntza eta erizainek osatutako mediku langileak COVID-19 borrokatzeko


Bost puntu gehiago Landaren - Hernani CRE\nBost puntu gehiago Landaren\nTalde trikoloreak garaipen berri bat eskuratu zuen Uribealdea RKE taldearen aurka bost puntu gehiago eskuratzeko sailkapenean. Aste honetan Eibarren izango dute 6. jardunaldiko partida atsedenaldiaren aurretik\n2021-2022 denboraldiak ez du eteneik azaroan eta 5. jardunaldi honetan Hernani Club Rugby Elkarteak 43 eta 8ko emaitzarekin gailendu zitzaion pasaden larunbatean Uribealdea RKEari. Hori horrela, trikoloreek sailkapeneko hirugarren postua mantentzen dute Eibarri bisita egin aurretik hurrengo larunbatean. Ondoren, bi asteko atsedena egongo da bi partida erabakiorrak ondo baina hobeto prestatzeko.\nPartida hasi eta lehen minutuan etorri zen arratsaldeko lehen entsegua. Hasieratik hegaletik jokatu zuen Iker Burugain gazteak lortutako hiru entseguetatik lehena iritsi zen baloia jokoan jarri eta segundu gutxira. Lehen zati gogorra izan zen Uribealdeak propusatutako defentsako lan handiaren ondoren. Gainera, lehen zati horreta, Aimar Gorrotxategi eta Jose Luciano Abecia “Pelu“ren lesioak iritsi ziren. Hurrengo egunetan jakingo da bi jokalarien lesioen nondik norakoak.\nAzken hogei minutuetan eta Ourenseren partidan bezala, Hernank partida guztiz apurutu zuen partidari abiadura emanez eta entseguak lortuz. Guztira, 7 entsegu lortuz zituzten Polidorirenek eta horregatik amaitu zuten partida bost puntu gehiagorekin. Larunbat honetan Unben jokatuko du lehen taldeak, oraingoan ere arratsaldeko 16:00etatik aurrera.\n5-0 (Min 1): Iker Burugainen entsegua (HCRE)\n5-3 (Min 6): Ramiro Garciaren zigor kolpea (Uribealdea RKE)\n10-3 (Min 18): Iker Burugainen entsegua (HCRE)\n15-3 (Min 24): Iker Burugainen entsegua (HCRE)\n15-8 (Min 40): Ramiro Garciaren entsegua (HCRE)\n22-8 (Min 46): Eneko Noriegaren entsegua eta Beñat Aricetaren jaurtiketa (HCRE)\n29-8 (Min 52): Beñat Aricetaren entsegua eta jaurtiketa (HCRE)\n36-8 (Min 61): Xabier Garmendiaren entsegua eta Beñat Aricetaren jaurtiketa (HCRE)\n43-8 (Min 71): Martxel Aramendiren entsegua eta Beñat Aricetaren jaurtiketa (HCRE)\n← Kirol Balioen III. Deusto Saria\nCominter Tisu, emakumeen taldeko babesle nagusia →


Irekia Eusko Jaurlaritza - Gobierno Vasco :: Segurtasun Sailak 380ra igo du Ertzaintzaren 27. Promozioan bete beharreko lanpostu-kopurua\nSegurtasun Sailak 380ra igo du Ertzaintzaren…\nPolizia eta Larrialdietako Euskal Akademiaren zuzendariak gaur emango du 80 plazak gehitzeko ebazpena\nBasauriko Ertzain-etxearen zaharberritze lanak aurkezteko gaur egin den ekitaldian jakinarazi du Segurtasuneko sailburu Estefanía Beltran de Herediak Ertzaintzaren 27. Promozioaren hautaketa, prestakuntza eta sarbide prozesuan bete beharreko lanpostu-kopurua 380ra igotzea erabaki dela. Polizia eta Larrialdietako Euskal Akademiaren zuzendari Malentxo Arruabarrenak gaur bertan emango du beste 80 lanpostu gehitzeko ebazpena. Deialdian bertan dago jasota aukera hori.\n2017ko abenduaren 15ean argitaratu zen EHAAn Ertzaintzaren Oinarrizko Eskalako agente kategorian sartzeko hautaketa-prozeduraren deialdia. Deialdian, 300 lanpostu eskaini ziren, eta guztiek 1. hizkuntza-eskakizuna zuten ezarrita.\nEra berean, ebazpen horretan jaso zen deitutako plaza-kopurua handitzeko aukera, “betiere hautaketa-prozesu hau gauzatu bitartean edozein arrazoi dela bide sortzen diren plaza hutsen arabera”. Lanpostu-gehikuntza hori ere deialdiko oinarriek arautuko dute, eta behin-behineko zerrendak argitaratu aurretik egin beharko da.\nSegurtasun Sailak erabakia hartu du probak egin bitartean ere bajak eta erretiroak izan direlako Ertzaintzan, eta horixe izan da, beraz, beste 80 plaza gehitzeko erabakia hartzeko arrazoia.\nEz da Polizia eta Larrialdietako Euskal Akademiak oposizio-fasean Ertzaintzaren deialdi bateko lanpostu-kopurua gehitzen duen lehenengo aldia, berez promozio batean baino gehiagotan gertatu da. 26. Promoziorako deialdian 50 plaza gehitu ziren –250etik 300era–, 23koa 2010eko apirilean deitu zen eta hasieran eskainitako 140 plazei beste 90 gehitu zitzaizkien. Hautagaiek, hasiera batean, urrian hasiko dute Polizia eta Larrialdietako Euskal Akademiako prestakuntza.


Museoaren lagunak – Museoa\nSentitu gure ondare industriala kontserbatzen, ikertzen eta hedatzen laguntzearen harrotasuna.\nProiektu honen parte izatera gonbidatzen zaitugu, eskaintzen dizugun guztiaz gozatzen has zaitezen, “Museoaren Lagunak” programaren kategoria ezberdinekin kolaboratuz.\nZure mezenasgoa eskertzeko, edozein ekarpen egiten duzula ere, hainbat abantaila izan ahalko dituzu:\nMuseorako doako sarrera (Bilduma iraunkorra eta erakusketak)\nMuseoan arreta pertsonalizatua\n% 25eko deskontua bilerak, produktuen aurkezpenak, koktelak, etab. egiteko espazioak erabiltzeko\nMuseoaren web orrian zure enpresarako esteka izatea\nZerga arintze fiskala\n“Museoaren Lagunak” programaren kategoriak\nMuseoaren Ohorezko Laguna (Sozietateak)\nMuseoaren Laguna (Sozietateak / Erakundea)\nMuseoaren Laguna (pertsona fisikoa)\nMuseoak burutzen dituen jarduerak “gizartearen intereseko” jarduera gisa ezartzen ditu 2/2019 Foru-arauak, otsailaren 11koak, Gipuzkoako Lurralde Historikoko mezenasgo kulturalaren zerga-pizgarriei buruzkoak.\nMezenasgo kulturalaren zerga-pizgarriak honako hauek dira:\nPertsona fisikoengan (PFEZ emandakoaren % 35)\nSozietateetan (% 20 + idazpen kengarria)\nBaina, batez ere, zure ekarpen ekonomikoarekin, guztiona den ondasun kulturala garatzen eta horri eusten lagunduko duzu. Programa honekin kolaboratu nahi izanez gero, bete inprimaki hau eta zurekin harremanetan jarriko gara.\nGure ondare industriala kontserbatzen, ikertzen eta hedatzen lagundu gaitzazu, egin zaitez Museoaren Lagun. Bete ondorengo formularioa eta lehenbailehen jarriko gara zurekin harremanetan.\nHarpidetza mota: Ohorezko Lagun (Enpresa): urteko 630 € Lagun (Enpresa / Erakunde): urteko 320 € Lagun (Persona): urteko 31€\nLEGE-OHARRA: Erreminta Makinaren Museo Fundazioak, tratamenduaren arduradun zaren aldetik, jakinarazten dizu zure datuak honako helburu honekin biltzen direla: enpresaren web-orrian eskatzailearekin harremanetan jartzeko eskuragarri dauden harremanetarako formularioen bidez lortzen diren datu pertsonalak biltzea. Tratamenduaren oinarri juridikoa interesdunaren adostasuna da. Haien datuak ez zaizkie hirugarrenei lagako, legeak hala agintzen ez badu. Edozein pertsonak du datuak eskuratzeko, zuzentzeko, ezabatzeko, tratamendua mugatzeko, datuen aurka egiteko edo datuok transferitzeko eskubidea eskatzeko eskubidea, gure bulegoetako helbidera idatziz edo museoa.eus helbidera mezu elektroniko bat bidaliz, erabili nahi duen eskubidea adieraziz. Informazio gehiago nahi izanez gero, jo gure webgunera: www.museoa.eus.\nBAI, IRAKURRI dut eta ONARTZEN dut espresuki bere termino guztietan aurreko Lege-abisua\nMuseoaren Lagunak eta enpresa laguntzaileak\nFundazioak bereziki eskertu nahi dizkie enpresa eta erakunde laguntzaile guztiei eskuzabaltasuna, konpromisoa eta fideltasuna.\nMUSEOAREN OHOREZKO LAGUNAK


Garatxoak - ZientziaEus\n1995/02/01 Agirre, Jabier - Medikua eta OEEko kidea Iturria: Elhuyar aldizkaria\nGaratxorik gehientsuenak onberak dira berez eta denborarekin desagertu egiten dira, baina behin edo behin molestoak edota antiestetikoak gerta daitezke duten kokapenagatik.\nGaratxoak desagertarazteko metodo asko daude, baino horietako batzuk, substantzia kaustikoak erabiltzea adibidez, ez dira ia proposatu ere egiten gaur egun.\nGaratxoak arazo dermatologikorik usuenetariko bat izaten dira, eta bere bizitzako uneren batean edo bestean garatxo bat edukitzetik ia inor ez dela libratzen esan daiteke. Hogeita hamarretik gora garatxo desberdin daude, bakoitza birus-mota desberdin batek sortua, eta guztiak gizakiarentzat espezifikoak dira. Animaliek beren garatxo-mota bereziak dituzte, baina ez gizakiak kutsa ditzake animaliak, eta ezta alderantziz ere.\nEta zein da, bada, arazo dermatologiko hau horrela ugaltzearen arrazoia? Larruazalean sortutako zauri txikietan barrena kutsatzeko erraztasun ikaragarria. Baina ez dago kezkatzeko arrazoirik. Ia garatxo guztiak onberak dira, portzentaia txiki bat minbizi bihur daitekeen arren. Baina beti dira kantzer edo minbizi ez-inbaditzaileak, senda daitezkeenak.\nLarruazala birusak infektatu ondoren, zelula infektatuak oso azkar ugaltzen dira. Zona edo une jakin batean pilatzen dira eta zona hori “loditu” edo “gizentzen” denean garatxoa sortu da. Tamainaz 2 mm-tik 2 cm-ra bitartekoak izan daitezke, eta gehienbat infekzio arriskuko gorputz-zatietan agertu ohi dira, alegia eskuetan, oinetan, hanketan eta aurpegian.\nHain usuak direnez, eta era berean ikuspegi estetikotik hain molestoak, herriaren “jakinminak” hainbat erremedio proposatu izan ditu garatxoak desagertarazteko, baina horietako bakarra ere ez da zientifikoki demostratu eraginkorra denik. Ez da ahaztu behar, hala ere, garatxoak, birus batek sortuak direla, gripea bezalatsu, eta honekin gertatzen den bezala, inolako tratamendurik jarri gabe ere, azkenerako sendatu egiten direla.\nHori argi eta garbi frogatua geratu zen duela urte batzuk, dermatologo-talde batek garatxoak zituzten lau pertsona-multzo bakoitzari tratamendu desberdina ezarriz aztertu zituztenean. Batzuk petrikilo batengana joan ziren, beste batzuei plazebo bat eman zitzaien (tratamenduan inolako eraginik ez duen substantzia bat alegia, nahiz eta pazienteak hori jakin ez), hirugarren multzokoek ez zuten tratamendurik eta laugarrenari tratamendu medikoa jarri zitzaion. Emaitzak oso argiak izan ziren: aurreneko hiru taldeak denbora berean sendatu ziren; laugarren taldea lehenago sendatu zen.\nGaratxoaren birusaren mikroargazkia. Hogeita hamarretik gora garatxo desberdin daude, bakoitza birus-mota desberdin batek sortua, eta guztiak gizakiarentzat espezifikoak dira.\nHorrek honakoa esan nahi du: garatxoak dituzten hiru pertsonatik bik inolako tratamendurik gabe urte batzuen buruan galdu egingo dituztela. Gainera, geratzen den beste heren horretatik, erdia baino gehiago berez sendatuko da beste urte-pare baten buruan.\nZer egin dezake, berez (hau da, tratamedurik gabe) garatxoekin segitzen duen pertsona horrek? Medikuarengana jo dezake, baldin eta bere kokapenagatik garatxoak molestiak ematen badizkio, edota bere tamaina eta lekuagatik oso estetikoak ez badira eta horrexegatik desagertarazi egin nahi badira.\nGaratxoak desagertarazteko metodo asko daude, baina horietako batzuk, substantzia kaustikoak erabiltzea adibidez, ez dira ia proposatu ere egiten gaur egun. Zabalduagoa dago Duofil izenekoa erabiltzea, larruazalean aplikatzeko moduko substantzia hain zuzen ere, eta astebetetik hiru asterainoko tratamendua egin ondoren, garatxoa desagertu egin ohi da. Beste metodo bat nitrogeno likidoa erabiltzea da, eraginak azkarragoak dituelako. Nitrogenoa garatxoaren gainean aplikatzen da, ez du inolako minik ematen, eta nitrogenoaren eraginez zonatxo bat izoztu egiten da, azkenean garatxoa lehortu egiten delarik.\nGaratxo-mota ohizkoetan ondorengoak daude:\nGaratxo arrunta. Haragi-kolorekoa, azala nahikoa zimurra du eta hau da tamainaz handiena. Edozein adinetan ager daiteke, baina umetan ikusten da gehienbat; eskuetan batez ere. Ez du minik ematen eta tratamendurik gabe desagertzera irits daiteke.\nOinzolako garatxoa. Biribilak dira, azal zimurrekoak, eta oinzolan eta oinetako behatzetan agertu ohi dira. Garatxoa estaltzen duen larruazala oso gogorra da, eta askotan kailuarekin nahas daiteke. Presioaren aurrean sentiberak dira eta oina lurraren gainean apoiatzean (hau da ibiltzean) mina agertzen da. Hilabete batzuen buruan desager daitezke, baina normalean tratamendu mediko edo kirurgiko egokirik gabe ez dira desagertzen.\nTamainaz 2 mm-tik 2 cm-ra bitartekoak izan daitezke, eta gehienbat infekzio-arriskuko gorputz-zatietan agertu ohi dira, alegia eskuetan, oinetan, hanketan eta aurpegian.\nGaratxo planoak (lauak). Oso txikiak izaten dira, lisoak eta haragi-kolorekoak. Umetan edo adoleszentetan agertu ohi dira gehienbat, aurpegian, lepoan, eskumuturrean eta belaunetan. Normalean taldeka agertzen dira, harramazka edo zauri baten luzera guztian zehar (hortik sartu baitzen gorputzera birusa). Askotan peka edo oriztekin nahasten dira. Berez desager daitezkeen arren, garatxo-mota hau oso setatsua izaten da tratamenduarekiko.\nGaratxo filiformeak, hari-formakoak. Garatxo bigunak dira, meheak eta puntu eta mutur gogorra dutenak. Aurpegian, lepoan, kokotsean edota betazaletan agertu ohi dira, bakarka edota taldeka bilduak. Ukitzen ez badira berez desagertzen dira, baina agertzen diren tokietan agertzeagatik normalean tratatu egiten dira, batipat kirurgikoki erauziz.\nGaratxo anogenitalak edo papiloma puntazorrotzak. Helduengan agertzen diren garatxo berezi hauek azalore-modukoak dira, oso azkar hazten dira eta sexu harremanen bidez harrapatu ohi dira (ez beti, hala ere). Berez desager daitezke, baina berriz infektatzea ere posible da eta modu edo biderik seguruena medikuarengana joatea da, honek arazoa ebaluatu eta tratamendurik egokiena gomenda dezan. Normalean garatxoaren gainean substantzia bat jartzen da, lehortzen utzi eta sei orduren buruan erretiratu egiten da. Prozedura hau errepikatu egiten da hamar-hamabost egunero, garatxoa desagertzea lortu arte. Zenbait kasutan beste metodo batzuk (erauzketa kirurgikoa, elektrokoagulazioa edo krioterapia) ere erabiltzea beharrezkoa izan daiteke.\nAzkazaletako garatxoak. Ume eta adoleszentetan ikusten dira hauek, azkazalen inguruan, baita azkazalen azpian ere, esku nahiz oinetako behatzetan. Tratamendua normalean kirurgikoki erauztea izan ohi da.\nGaratxo seborreikoak. Gainerantzeko garatxoak ez bezala, zahardadeko “garatxo” hauek, larruazaleko egitura desberdinak zahartzen direnean sortutako keratina pilaketak besterik ez dira; kolore ilun edo beltzeko mantxak. Beraz, birusekin zerikusirik ez dute. Tumore onbera hauek, ez dira kutsakorrak, baina ez dira berez desagertzen.\nB hepatitisaren aurkako txerto berria


17:46, 19 abuztua 2009ko berrikusketa\n14:08, 9 apirila 2009ko berrikusketa (aldatu)\n17:46, 19 abuztua 2009ko berrikusketa (aldatu) (desegin)\n[[Lurra]], Martitzek baino atmosfera trinkoagoa izan arren, ez da meteoritoen talketatik libre geratu. Bataz beste, 750 metroko diametroko krater bat egiteko gai diren bi meteoritoren artean 10.000 urte inguru igarotzen direla suposatuz, duela 4.000 milioi urtetik hona, halako 400.000 erori izango dira. Eta, itsasoek, lur planetaren azalera osoaren %70a hartzen dutela kontuan izanik, bakarrik kontinenteetan, 750 metroko diametroa duten 120.000 talka krater egon behar dute. Horietatik, ustez meteoritoenak diren ehundaka gutxi batzuk bakarrik inbentariatu dira, horien artean, 170 benetan edo ziurtasun handiz, hala direnak. Guztietan ezagunena, [[Barringer kraterra]] da, Flagstaffen, [[Arizona]]n. Guztietan handiena dena, [[Kazakhstan]]go hiriburua den [[Astana]]n aurkitzen dadago, eta 350 kilometroko diametroa du. Aipagarria den beste talka krater ospetsu bat, [[Chicxulub]]ekoa da, [[Mexiko]]ko [[Yukatan]] penintsulan aurkitzen denadagoena. 10 kilometroko diametroa zuen meteorito batek eratu zuen, duela 65 milioi urte, garai horretararte lurreko errege ziren dinosauroen desagerpena abiaraziz.\n[[Fitxategi:Meteor.jpg|thumb|left|220px|Barringer Kraterra, [[Arizona]].]]\nLurra, oraindik ere, meteorito erorketen eraginpean aurkitzen dadago, batez ere oso meteorito handien erorketen eraginpean, baina [[probabilitate]]a, hainbat txikiagoa da, zenbat eta handiagoa izan meteoritoa. []an, 4000 tonako meteorito batek, Lurreranzko bere erorketa hasi zuen, eta [[apirilaren 10]]ean, atmosferan sartu zen. Zorionez, bere arraseko ibilbidea eta bere abiaduragatik, lurraren erakarpenetik ihes egiteko haina energia zinetiko mantendu zuen, eta berriz espazioan desagertu zen, [[Montana]] estatua 60 kilometroko garaieran zeharkatu ondoren. Arriskurik garrantzitsuena, [[Lurretik gertuko asteroide]]ak dira. Hauen [[orbita]], etorkizunean, Lurraren aurkako talka bat eragin dezaketen deformazioen mende aurkitzen dadago.\n=== Ilargian ===


Zapaldua zapaltzailea denean - Aia orio - Karkara.eus\nZapaldua zapaltzailea denean\nAiora Larrañaga 2019-02-22 16:10\nAiora Larrañagak KARKARAko 403.zenbakian idatzitako iritzi artikulua.\nMartxoaren 8an, Emakumeen Nazioarteko Egunean milaka emakume kalera aterako gara gure eskubideak aldarrikatzera.\nIldo horretan, hausnarketa txiki bat egin nahiko nuke, gure artean gizartearen zati handi batentzat ikusezinak diren eta askotariko zapalkuntzak bizi dituzten emakumeak baitaude.\nEz gaitezen engainatu, praktikan emakume guztiak ez gara berdinak. Gizarteak ez baititu berdin tratatzen ibilbide profesional arrakastatsua duen emakume zuria, zaintza lanak egiteko bere herrialdean familia utzi behar izan duena, edo soldatapeko lanik egin gabe etxeko lanez arduratzen den emakume etorkina. Emakume talde bakoitzari estereotipo jakin batzuk ezartzen dizkio gizarte patriarkalak, eta botere harremanetan oinarritutako zapalkuntza erreproduzitzen dugu emakumeok gure\nFenomenoa konplexua da, zapalduak zapaltzaile bihurtzen baikara. Konturatu gabe, familiaren ardatz eta motorra diren emakumeak, arraza, erlijio, edo klase sozialarengatik baztertu ditzakegu. Horregatik, emakumeon arteko desberdintasunak\ngainditzeko, elkartasuna, enpatia eta ahizpatasuna aldarrikatu nahiko nituzke KARKARAk eskaini didan bozgorailu honetatik.


Aliatuek okupatutako Austria - Wikipedia, entziklopedia askea.\nAliatuek okupatutako Austria\nAustriako okupazio eremuak (1945)\n83.858 km² (1945) km²\nalemana, errusiera, frantsesa, ingelesa\nAliatuek okupatutako Austria Bigarren Mundu Gerraren ondoren, 1945etik 1955 arte iraun zuen egitura politiko-administratiboa izan zen, Erresuma Batuak, Frantziak, Estatu Batuek eta Sobietar Batasunak Austria kontrolpean izan zuten garaikoa.\nBanaketa horren epea mugagabea zen, baina Erresuma Batuak, Frantziak eta Estatu Batuek haien eremuak elkartu zituzten, Sobietar eragina gutxitzeko asmoz.\nAustria Hirugarren Reichean integraturik zegoen 1938ko Anschluss delakotik, non Austriarrek sufragio bidez Alemaniarekin bat egitea hautatu baitzuten.\n1945eko apirilaren 13an, gerran zehar, sobietarrek Viena okupatu zuten. Hirugarren Reicha bukatzear zegon Europan eta Karl Rennerek behin-behineko gobernua osatu zuen Vienan, Sozial Demokraten, Sozial Kristauen eta komunisten parte hartzearekin eta Sobietar Batasunaren adostasunarekin. Gobernu horren bidez, Austriak 1938ko lege nazionalsozialistei uko egin eta Alemaniako estatutik kanpoko mugetan berriro eratu zen, Yaltako konferentziaren edukiekin bat eginik.\nAliatuek 1945eko maiatzaren 9an okupatu zuten herrialdea guztiz eta uztailean lau okupazio eremutan banatu zuten, Sobiet Batasuna, AEB, Frantzia eta Britainia Handiak administraturik. Viena ere, Berlin bezala, lau zatitan banandu zuten. 1945eko azaroko hauteskundeetan Karl Renner Austriar bigarren errepublikako presidente aukeratu zuten.\nGerraren ondoren ekonomia lur jota zegoen, baina 1948tik aurrera Marshall Planak suspertzen lagundu zuen.\n1955eko maiatzaren 15ean Austriak lau indar okupatzaileekin sinatu zuen itunaren ondorioz, independentzia osoa berreskuratu zuen. Urte bereko urriaren 26an parlamentuak Austriaren "betirako neutraltasuna" onartu zuen. Neutraltasun horrek gaurdaino jarraitzen du.\n"The Third Man" filmak Aliatuen okupazio giro hori islatzen du.


2020ko Abuztuak 07\nAurtengo denboraldian, Ohorezko Erregional Mailan, C.D. Anaitasuna izan hirugarren mailara igotzeko txartela lortu duena. Talde azkoitiarra bi denboraldi ondoren lortu du berriro dagokion lekura bueltatzea, eta hau Xabier Artetxe entrenatzailearen eskutik izan da. Txerloian jokatzen duen taldeak 52 puntu lortu ditu denboraldi honetan, S.D. Eibar B bezala, bigarrena sailkapenean, baina +6-eko aberaste-golarekin. Xabier Artetxerekin hitz egiteko aukera izan dugu.\nZorionak hirugarren mailara bueltatzeagatik. Zein izan da igoera lortzeko giltza?\nEskerrik asko! Taldean garbi geneukan, aurreko denboraldia eta ondoren 3. mailara igotzea zela helburu nagusia. Uste dut, guztiok zentzu berean egin dugula indarra. Hortaz aparte, joko moduari beste baliabide batzuk gehitu dizkiogu eta jokalariak primeran barneratu dute guztia. Giltza beraiek direla esango nuke.\nEzohizko denboraldi honetatik, zerekin gelditzen zara?\nJokalarien konpromisoarekin batez ere. Hasieratik, denboraldia aurretik, erakutsi zuten sailkapeneko goiko postuetan ibiltzeko nahia eta ahalmena, uste dut beraiek ere helburu garbi bat zutela, hirugarren mailara igotzea. Batez ere, momentu zailenetan ere markaturik geneukan bidean sinistu zuten, eta horrek eraman zigun denboraldia amaitutzat eman zutenean lehen postuan egotea. Jokalariez gain, nire laguntzaileen lana aipatu nahiko nuke, Iraitz, Osa eta Asti.\nHurrengo denboraldiari begira, zer iruditzen zaizu 3. Mailan talde gehiago egoteak eta zein da helburua?\nBeno, esan beharra dago denboraldia horrela amaitutzat ematea ez zala erabaki erraza izan federazioentzat. Ondo egiten ari zirenak premiatzea eta hain ondo egiten ari ez zirenak ez zigortzea erabaki zuten. Horrek, maila ezberdinetan talde gehiago egotea ekartzen du eta ematen duenez 3. maila 2 taldez osatuta egongo da, hasierako liga bat jokatuz, ondoren beste liga batera sailkatzeko, goiko taldeekin edo beheko taldeekin osatuta. Azkenean formatu hori bada, denboraldian zehar ez dira partidu gehiago jokatuko, baina inoiz baino gehiago balioko dute hasierako puntuek.\nGure helburua garbia da, maila mantentzea. Azkeneko 10 urtetan 3 aldiz lortu du Anaitasunako lehen taldeak 3. mailara igotzea, aurreko bietan ez genuen lortu mailari eustea, baina erakutsi behar dugu 3. mailan egoteko moduko taldea garela.\nFitxaketa ugari egiten ari zarete hurrengo denboraldiari begira. Zeren bila zabiltzate fitxaketa hauekin?\nLehenik eta behin, herrikoak diren, baina beste talde batzuetan zeunden maila oneko jokalariak ekartzea izan da helburu nagusia, klub honek ondo markaturik bai dauka egin nahi duen bidea. Horietatik bi jokalari ekartzea lortu dugu, Jon Aranda eta Unai Aranbarri, asko emango diguten bi herritar. Horrez gain, aurreko urtean Erasmusetik kanpoan ibili den herriko beste jokalari bat bueltatuko da taldera, Jon Letamendia. Herriko jokalariez aparte, taldeak zituen beharrak ikusita, garbi geneukan zein jokalari mota eta zein posizio bete behar genituen. Horretarako, ezagutzen genituen jokalarien bila joan gara eta oso gustura gaude Anaitasunara etortzeko erakutsi duten prestutasunagatik.\nJokalari, prestatzaile fisikoa eta delegatua izateak entrenatzaile hobea izaten lagundu dizula uste duzu?\nEgia da urteak aurrera joan ahala, esperientzia ezberdinak bizita eta ikasten jarraitzeko gogoarekin, hobetzen joaten zarala, esparru guztietan bezalaxe, futbolean ere bai. Jokalaria izan nintzen azkeneko urteetatik iada futbola beste era batera ikustea edo aztertzea gustatzen zitzaidala esango nuke, eta azkeneko urteetan jakin min hori areagotu egin zaidala. Mundu hau oso zabala eta egunetik egunera aldatzen da, hobetzeko asko dugu oraindik.\nC.D. Anaitasuna taldeko One Club Man zara, eta 3. Mailan esperientzia daukazu. Nola definituko zenuke 3. Maila?\nOhorezko mailatik 3. mailara, jauzi handia dagoela esango nuke. Talde guztiak eta nola ez jokalariak, askoz prestatuago daude, maila handiagoa dago bai jokalari edo entrenatzaileen artean. Nahiz eta gauza asko ondo egin, irabaztea asko kostatzen da. Hasieratik markatu behar da eman nahi duzun bidea eta momentu txarretan garbi eduki zer egin behar duzun. Egunero eta entrenamenduro egin behar da lan ona, lehiaketak ez baitu barkatzen.\nHurrengo denboraldian, hasiera batean, zaletasunik gabe jokatzea zaila izango dela iruditzen zaizu?\nEgia esan kostatu egiten zait imajinatzea partidu ofizialak zaletu gabe jokatuko ditugula. Tentsio gutxiago egoteko arriskua dagoela esango nuke, kontzentrazio gehiago beharko dugu... Moldatu behar izango gara. Gainera, alde horretatik baja garrantzitsu bat edukiko dugula esango nuke, Txerloira zaletu asko etortzen bai da eta beraien berotasunak bultzada ematen bai digu.\nHiru denboraldi geroago Lagun Onak eta Anaitasunaren arteko derbia bueltan dago!\nJokatu daitekeen partidurik ederrenetakoa dela esango nuke. Ofizialki, bi klubetako lehengo taldeek ezin izan ditugu partidu asko jokatu elkarren aurka azkenengo urteetan eta jokatzen denean argi gelditzen da partidu bereziak direla, bai bi klubetako partaide (jokalari, entrenatzaile, direktiba...) zein zaletuentzat. Ez da partidua bakarrik, aste osoa da berezia, lantokian, kalean, lagun artean... Eta nola ez eguna bera, aurreko bazkari edo ondorengo tragoak. Zaletuekin jokatzea espero dut. Horrez aparte, bada ordua Lagun Onaki partidu bat irabazteko!\nEskerrik asko guztiagatik eta zorte on hirugarren mailako itzuleran!\nZuei. Ea laster zelaian ikusten garen.